Dame i gospodo predlažem da počnemo sa radom. Pripala mi je ugodna dužnost da otvorim Konstituirajuću sjednicu Predstavničkog doma Parlamentarne skupštine Bosne i Hercegovine. Sačekat ćemo trenutak da uđu poslanici sa prostora Republike Srpske. Od cjelokupnog sastava Predstavničkog doma Parlamenta Bosne i Hercegovine, koji broji 42 poslanika i u odnosu sa 28 sa prostora Federacije i 14 sa prostora Republike Srpske, prisutno je ukupno 34 poslanika, odnosno 26 sa prostora Federacije i 8 sa prostora Republike Srpske tj. imamo kvorum za pravovaljano odlučivanje i rad ovog Predstavničkog doma, ove sjednice. Prije svega dozvolite mi da pozdravim novoizabrane poslanike i zastupnike i zaželim puno uspjeha u vršenju ove odgovorne funkcije. Posebno pozdravljam članove Predsjedništva Bosne i Hercegovine gospodina Radišića, gospodina Izetbegovića i gospodina Jelavića, dopredsjedavajuće potpredsjednika i članove Vijeća ministara ovdje prisutne, a zatim ambasdora Westendorpa, visokog predstavnika UN u BiH, ambasadora Šumahera, takođe predstavnika OHR-a njenu ekselenciju gospođu Elizabet Ren, predstavnika OSCE-a i drugih međunarodnih organizacija, predstavnike diplomatskog kora u BiH, predstavnike političkih stranaka koje imaju svoje poslanike odnosno zastupnike u Predstavničkom domu i sve ostale koje prisustvuju današnjoj sjednici. U pripremi ove sjednice Predstavničkog doma, predstavnici svih 10 stranaka koji imaju svoje poslanike u Predstavničkom domu imali su dva konstitutivna sastanka, jedan održan prije početka ove sjednice. Na tim konsultativnim sastancima dogovorili smo se o dnevnom redu današnjeg zasjedanja i ja ovaj put pročitat ću dnevni red kako su se dogovorili predstavnici stranaka. Radi se o Konstituirajućoj sjendici Predstavničkog doma sa slijedećim dnevnim redom 1. Izbor Verifikacione komisije, 2. Verifikacija mandata poslanika, 3. Davanje svečane izjave, 4. Izbor predsjedavajućeg i zamjenika predsjedavajućeg Predstavničkog doma Parlamentarne skupštine Bosne i Hercegovine. Pred poslanike stalvjam ovaj dnevni red na usvajanje i pozivam poslanike da dizanjem ruku se izjasni, ko je za ovakav predloženi dnevni red? Dakle, svi prisutni poslanici tj. 34 glasa su za ovakav predloženi dnevni red i konstatujem da je prijedlog dnevnog reda usvojen. 2 Prelazimo na 1. tačku dnevnog reda Tokom ovih sastanaka koje smo imali između predstavnika parlamentarnih stranaka usaglasili smo da u skladu sa Privremenim poslovnikom o radu Predstavničkog doma Verifiakciona komisija broji ukupno pet članova, zstupljenost da bude zadovoljena i sa prostora entiteta da budu sve uglavnom višestranački sastav Komisije, kao i svih budućih koje ćemo imenovati i sastav uz zadovoljavanje svih kriterija prijedlog predstavnika parlamentarnihs tranaka i da Komisija bude u slijedećem sastavu Jozo Leutar, Miodrag Deretić Alma Čolo, Ivo Divković i Vito Rakić. Pitam poslanike da li ima prijedloga za proširenje ili neki novi prijedlog u sastavu Verifikacione komisije, gospodin Dokić se javlja. Izvolite.
Ja bih imao samo jednu korekciju do ovog trenutka predloženi Vito Rakić, pa ja bih predložio umjesto nejga Špirić Nikolu.
Zahvaljujem, ima li još prijedloga i sugesitja? Ne želi niko. Mislim da ovu sugestiju, odnosno izmjenu koju je predložio gospodin dokić trebamo prihvatiti iz čisto praktičnih razloga i Verifikacionu komisiju u sastavu: Alma Čolo, Jozo Leutar, Miodrag Deretić, Ivo Divković i Nikola Špirić. Stavljam na usvajanje, i pozivam poslanike da dizanjem ruku se izjasne, ko je za Verifikacionu komisiju u ovom sastavu? Konstatujem da su svi prisutni poslanici tj. 26 glasova dali i usvojili sastav Verifikacione komisije u navedenom sastavu. Pozivam članove Verifikacione komisije da se povuku u posebnu prostoriju i obave ono što je u skladu sa Poslovnikom i zadatak Verifikacione komisije i međusobno odrede izvjestioca, a mi ćemo pauzu od 10 do 15 minuta koliko je ptorebno Verifikacionoj komisiji da obavi posao. [[Nastavak rada poslije pauze]] Predlažem da nastavimo sa radom. Ja sam prije svega dužan jedno izvinjenje, naime, jedan broj poslanika koji jhe stigao na virjeme bio je u drugoj prostoriji i nisu na vrijeme obaviješteni o početku rada, tako da su i ti poslanici u ovom trenutku, odnosno ranije već pridružili se, tako da kvorum, broj prisutnih poslanika povećao,odnosno o tačnom broju ćemo vas izvijestiti. Dakle, još jednom se izvinjavam poslanicima tehnički problem je nisu obaviješteni poslanici da je sjednica počela sa radom. 3 Prelazimo na 2. Tačku dnevnog reda: Ja pozivam predstavnika Verifikacione komisije da podnese izvještaj.
Poštovani predsjedavajući, zamjenici predsjedavajućeg, poštovani predstavnici međunarodne zajednice, poštovani šefovi diplomatskih misija, poštovani funkcioneri države BiH, poštovane dame i gospodo poslanici. Verifikaciona komisija u sastavu: Alma Čolo, Jozo Leutar, Miodrag Deretić, Ivo Divković i Nikola Špirić na svojoj sjendici održanoj 26.11.1998.godine, razmatrala je Izvještaj Privremene izborne komisije – Organizacija za sigurnost i saradnju u Evropi o potvrdi zvaničnih rezultata izbora održanih u septembru 1998.godine za Predstavnički dom Parlamentarne skupštine BiH i predlaže potvrdu verifikacije mandata kako slijedi: ... Parlamentarne skupštine Bosne i Hercegovine sa teritorije Federacije izabrani su: iz Koalicije za cjelovitu i demorkatsku BiH: Alagić Raifa, Bičakčić Edhem, Branković Nedžad, Čaršimamović Tarik, Čolo Alma, Filipović Mediha, Genjac Halid, Jahić Adnan, Kadić Rasim, Neimarlija Hilmo, Oručević Safet, Pamuk Mustafa, Silajdžić Haris i Spahić Ibrahim. Sa teritorije RS iz Koalicije za cjelovitu i demokratsku BiH izabrani su: Bećirbašić Smail, Krić Munira i malkić Abdurahman. Sa teritorije FbiH iz Socijaldemokratske partije BiH, izabrani su: Bogić Bogičević, Zlatko Lagumdžija, Mijačević Ivo i Muminagić Suada. Iz Socijaldemokrata BiH, izabrani su Divković Ivo i Tokić Sejfudin. Iz HDZ-a biH izabrani su: Havel Ana, Leutar Jozo, Pašalić Ivica, Prlić Jadranko, Skopljak Pero i Tomić neven. Iz nove hrvatske inicijative – Hrvatske kršćanske demokratske zajednice, izabran je Lozančić Ivo. Iz Srpske radikalne stranke sa teritorije RS, izabrani su: Balta Radenka i Mirković Dragan. Iz Radikalne stranke RS, izabran je Deretić Miodrag. Iz Sloge sa područja RS, izabrani su: bošnjak Milenka, Dokić Branko, Jovanović Branislava i Rakić Vito. Iz SDS stranke sa područja RS, izabrani su banajc Mirko, Perkanović Mara, Rađević Desanka i Špirić Nikola. Verifikaciona komisija u navedenom sastavu predlaže Parlamentu Predstavničkom domu Parlamentarne skupštine BiH da izvrši potvrdu verifikacije mandata predloženih kandidata. U pogledu svih kandidata koje sam pročitala, stav Verifikacione komisije je jedinstven, osim kandidata ispred Demokratske narodne zajednice BiH Đedović Ibrahima, Komisija ovdje nije imala jedinstven stav. Četiri člana Komisije su bila zato da se izvrši verifiakcija mandata predloženog kandidata na današnjoj sjednici, dok je predstavnik Koalicije za cjelovitu i demokratsku BiH tj. ja, bila sam zato da se izvrši na ovoj sjednici odgoda potvrde verifikacije mandata navedenog posalnika, iz slijedećih razloga: Ja sam predložila da se odgoda izvrši zbog toga što je protiv Đedović Ibrahima u toku krivični postupak koji se vodi na kantonalnom sudu u Sarajevu, zbog kršenja međunarodnog humanitarnog prava, a koji postupak je pokrenut na osnovu saglasnosti Ureda tužioca Haškog tribunala. Zbog toga što je u toku istovremeno postupak po žalbi naprvostepenu odluku kantonalnog suda kojom je Đedović Ibrahim proglašen krivim za kršenje mešunarodnog humanitarnog prava. Ja sam predložila da se odgodi potvrda verifiakcije njegovog mandata do konačne odluke Vrhovnog suda. Međutim jedan od stavova iznesenih na Verifiakcionoj komisiji je bio da se odgodi potvrda verifikacije ovog mandata, eventualno do naredne sjendice Predstavničkog doma Parlamentarne skupštine, radi pribavljanja validnih mišljenja nadležnih tijela 4 međunarodne zajednice i drugih institucija. I zbog toga Komisija je ostavila, prepustila Predstavničkom domu da povodom ovog pitanja donese svoju odluku. Hvala vam.
Hvala. Kao što ste vidjeli iz Izvještaja za sve poslanike i na Verifikacionoj komisiji postojala je saglasnost i nema nekakve prepreke za verifiakciju mandata. Što se tiče poslanika Đedovića iz Demokratske narodne zajendice, od prilike stav koji je bio na Kolegiju predstavnika parlamentarnih stranaka, a tšo spomenuto kao jedno od mogućih rješenja i Verifiakcionoj komisiji je zaključak da se usvoji, da se pitanje verifikacije mandata Đedoviću odgodi do pribalvjanja validnih stavova nadležnih institucija koje se odnose na proceduru oko Đedovića. Ja ću vas zamoliti, dakle, da stvimo na glasanje ova dva dijela Izvještaja Verifikacione komisije. Prvi je bio Izvještaj Verifiakcione komisije da se verificira mandat ... Izvolite. Član Verifikacione komisije.
Gospodo predsjedavajući, dame i gospodo, uvaženi kolege poslanici, dragi gosti, Ja mislim da je zrelo vrijeme da Predstavničko vijeće parlamentarne skupštine radi u duhu svojih nadležnosti i u skladu sa Dejtonskim sporazumom da su ovo ozbiljna vremena, a mi ozbiljni ljudi i da bi trebalo sasvim ozbiljno raditi. Nema dva izvještaja Verifikacione komisije, druga je stvar, valjda i ta Verifikaciona komisija mora da odlučuje pa se iznese prijedlog, znači većinom glasova je donijela odluku da se verifikuje mandat. Jer mi u Verifiakcionoj komisiji nismo imali ni jedan validan dokument kojim bi se taj mandat osporio. Tražili smo bilo koji. Izuzev ako ova skupština ne misli izdatiunarpijed nalog sudu da dotičnog gospodina osudi. Nemamo mipravo na to. Na prvom mjestu mora biti poslanik koji se zaklinje da će raditi u interesu i duhu pravila i Ustava Bosne i Hercegovine. I nema dva izvještaja, mi glasamo o kompletnom izvještaju. Valjda bi skupštinska tijela morala imati proceduru kako i one odlučuju i donose odluku da bi ovdje predložili. Nema ptorebe za takvom Verifikacionom komisijom u kojoj će jedan član odlučiti da se ide sa kontra prijedlogom. Nešto nije u redu. Znači imamo jedinstven stav Verifikacione komisije ili većinom glasova Verifiakciona komisija je odlučila da ni jedan mandat nije sporan, jer nema validnih dokaza da je osporen bilo kakav mandat. Eto toliko, hvala.
Hvala. Verifikaciona komisija je napravila zapisnik i mi smo izvještaj saslušali. Mi možemo Izvještaj Verifikacione komisije usvojiti, nikakav spor nije i to je izvještaj Verifikacione komisije koji sročen uz sglasnot većine članova Verifikacione komisije. Međutim, u sastavu Verifikacione komisije se pojavilo i izdvojeno mišljenje člana Verifikacione komisije koje po svojoj težini zavređuje da se posebno izjašnjavajući članovi ovog Predstavničkog doma po tom pitanju. 5 Prema tome, Izvještaj Verifikacione komisije nije sporno da se usovji, da se glasa o Izvještaju Verifikacione komisije. Međutim Izvještaj Verifiakcione komisije sadrži u sebi stav da je različito mišljenje članova Verifikacione komisije po pitanju verifikacija mandata gospodinu Đedoviću. Prema tome, nakon glasanja o Izvještaju Verifikacione komisije, ja sam kod verificiranja mandata dužan staviti pitanje verifikacije mandata Đedoviću, kao posebno pitanje. Gospodin Tokić.
Poštovani predsjedavajući, dame i gospodo zastupnici, Vrlo je važno sa principijelnog stanovišta definisati način rada u ovom visokom domu. Često će se dešavati da se predsjedavajućem ne sviđa tok sjendice, diskusije, ili pak prijedlozi određenih komisija. U tom slučaju predsjedavajući se treba uzdignuti iznad svih trenutnih osjećanja i raditi po Poslovniku. Poslovnički mi u ovom trenutku, nakon dobijanja Izvještaja Verifikacione komisije, možemo taj izvještaj prihvatiti ili odbiti i zatražiti od Verifikacione komisije da napravi drugi izvještaj. Sva druga uplitanja, sve drugo navođenje različitih argumenata nije u skladu sa Poslovnikom predsjedavajući. Zašto mislim da je ovaj slučaj vrlo važan kad sam već uzeo riječ. On je važan s aspekta potrebe obezbjeđivanja poštovanja mandata dobivenog u skladu sa Pravilima OSCE-a i voljom građana Bosne i Hercegovine i onemogućavanje da taj mandat bilo ko, bilo koja politička većina, na bilo kojemmejstu može dezavuisati. Ja ću vas podsjetiti, ovo nije prvi pokušaj da se dezavuiše mandat dobiven u skladu sa Pravilima OSCE-a i u skaldu sa voljom građana na određenoj izbornoj jedinici. U Parlamentu Republike Srpske u jednom trenutkupokušao se mandat onemogućiti članovima CD Koalicije iz razloga neprihvatanja zakletve ili procedure koja je okrenuta i definisana internim pravilima ranijeg saziva tog doma. I tada i sada,smatram da je mandat u trenutku kad je dobiven od OSCE-a neprikosnoven od OSCE-a i od, narvno još neprikosnoven od volje građana. Sve dalje što slijedi sudska procedura, jeste nešto što je važno tek kad dođe do odluke. Ja ne želim raspravljati o konkretnom slučaju, ali toliko sam upoznat sa tim slučajem iz medija, da u ovom trenutku ne posotji presuda u tom procesu, postoji samo činjenica da čovjek branjenik i mi trebamo u našem zakonodavstvu promijeniti terminologiju, ne trebamo ga više zvati ni okrivljeni, nego branjeni. Dakle, čovjek je u procesu. Ni izbliza ne želeći dovoditi u sličan kontekst, ali vam moram reći sljedeće. Ja imam parnicu protiv člana Predsjedništva, građansku parnicu, gospodina Izetbegovića i on se 2/3 vr pozvao na svoj imunitet. Mandat nije sporan, presude još nema, možda je moja tužba neadekvatna, ali je sa pravnog stanovišta gospodin Izetbegović je pravnik, to vrlo slična pozicija. Ovim ja ne želim reći da na bilo kakav način sve ono što se dešavalo u tragediji bošnjačkog naroda i naroda Bosne i Hercdegovine, pogotovo u Cazinskoj krajini, treba biti lišen elemenata i sudske, a naravno i političke odgovornosti. U Bosni su se dešavale strašne stvari, užasne stvari, ali ovaj dom ne smije preuzeti danas odluku suda. Mi nemamo u ovom trenutku ni jednu od presuda koja bi nas opredijelila da u ovom trenutku ne verificiramo mandat. O imunitetu, ja ću odmah reći svoj stav. Ja bi se izjašnjavao o mogućnostima da se neko pozove na imunitet u tom procesu ja bih se izjašnjavao tek ako se desi pozivanje na imunitet i lično moram reći, ja bih Đedoviću preporučio da sačeka presudu, ali mandat nema niko ovdje pravo oduzeti. 6 Na kraju krajeva, većina poslanika sad je došla u jednu dosta tešku situaciju da usmeno sazvana o nekim pričama. Uzgred, da prafraziram,. Ja vam mogu ispričati priču da neko namjerava nekoga tužiti, pa ne bi bilo zgodno da mi sad prihvatimo nejgov mandat, jer će, vjerovatno, on u toj tužbi biti osuđen. Pravni status Đedovića jeste da ne postoji pravosnažna sudska presuda i da je on dobio, u skladu sa Pravilima OSCE-a, što znači nije imao smetnji onih koji se tiču ratnih zločina, u skladu sa Pravilima OSCE-a. O pričama o učešću u ratu, šta je ko radio u ratu, pogotovo u prošlom sazivu Parlamenta, ja moram reći da ima ljudi koje bih rado vodio na jednom istinskom suđenju za ono što su učinili. Hvala vam.
Hvala. Ne može se ni blizu porediti pozicija slučaja Đedovića i slučaja tužbe, privatne tužbe gospodina Tokića, naravno. I upravo da se ne bi dešavalo ovako neprimjereni istupi, mi i predlažemo da se pribave relevantni stavovi nadležnih organa i upravo za to da se ne bi pretvorio ovaj Predstavnički dom u sudnicu i stoga tražimo da se pribavi nadležna dokumentacija i da se nakon toga razmatra i odlučuje o verifiakciji mandata poslaniku koji je trenutno prvosnažno osuđen u skladu sa Pravilima Rimskog puta i što nimalo ne znači, ako se našao na lsiti da nije suđen za krđenje međunarodnog prava, jer onaj ko se povinuje sudu i pojavi zbog optužbe za kršenje međunarodnog prava, može biti na listi, pitanje mandata i imuniteta je druga stvar. Javila se Alma Čolo za repliku, a zatim drugi član Komisije .
Ja ne bih nikakvu repliku, nego bih da pojasnim svoj stav koji sam iznijela maloprije. Gospodin Tokić je rekao da u ovom konkretnom predmetu ne postoji presuda. Prvostepena presuda postoji Kantonalnog suda u Sarajevu, koja - istina, nije pravosnažna, ali ta presuda je donesena na osnovu ovlaštenja koje je dao Ured tužioca haškog tribunala i koji je ocijenio da u konkretnom slučaju postoje dokazi i da postoji osnovana sumnja da je konkretno Džedović Ibrahim počinio određena krivična djela koja se odnose na kršenje međunarodnog humanitarnog prava. Znači, Kantonalni sud u Sarajevu nije svojevoljno procesuirao određeni slučaj i nije svojevoljno, nije samoinicijativno donio ovu prvostepenu presudu. Mi i dalje stojimo na stanovištu na kojem smo stajali i prilikom osporavanja kandidature Ibrahima Džedovića, podržavamo član 7. tačka 10. pravila i propisa Izborne komisije, po kojoj ni jedno lice koje je pod optužbom ne može biti kandidata na listama niti može obnašati funkciju na teritoriji Bosne i Hercegovine. Ovaj član 7. tačka 10 b) potpuno je jasan, jer je ovdje rečeno samo lice koje se povinuje naredbi Suda Bosne i Hercegovine, da se odnosi na takva lica. Ja sam mišljenja i Koalicija smatra da se gospodin Džedović nije samovoljno povinovao, nego je isti uhapšen i kao takav na njega se ovaj član ne može odnosti. To je uporište za ovo što sam ja svoje mišljenje izdvojila u Verifikacionoj komisiji.
Izvolite. 7
Gospodine predsjedavajući, posebno mi je zadovoljstvo i čast da pozdravim kolege poslanike u Predstavničkom domu Parlamentarne skupštine, kao i ostale goste. Predstavnički dom je nas maloprije zadužio da predložimo po 2. tački dnevnog reda da se izvrši virifikacija mandata. Ja vas gospodine predsjedavajući molim da se pridržavate poslovnika koje mi imamo svi i da u tom smislu vodite ovu sjednicu. Dakle, Verifikaciona komisija je dala prijedlog, ovdje se može samo diskutovati i staviti pod 1. na glasanje o tome da li se Prijedlog Verifikacione komisije kakav je dat, usvaja ili ne usvaja. Sve ostalo može doći iza toga.
Ko se javlja?
Prema Privremenom poslovniku nisu baš takve odredbe oko rada bilo koje komisije, pa i Verifikacione. Verifikaciona komisija, kao jedno od radnih tijela, ima svoja zaduženja, ali nema ni zaduženja, ni pravo ni mogućnost da insistira da se nekakav stav Verifikacione komisije kao takav usvoji. Svaki prijedlog iznesen od bilo kog poslanika, po bilo kom pitanju je ravnopravan, a pogotovo ako je to stav jednog od člana Verifikacione komisije. Prema tome, mi ovdje i u skladu - kad imamo u vidu 3/2 i Statut, odnosno Ustav i Poslovnik privremeni, rada Predstavničkog doma, imamo neizbježnu sljedeću situaciju: imamo stav da je oko svih poslanika prijedlog da se mandat verificira i imamo stav oko jednog poslanika koji je podijeljen, jedni predlažu da se i njemu verificira mandat, drugi predlažu da mu se ne verificira mandat. Prema tome, svi prijedlozi su ravnopravni i ja tu situaciju moram uvažavati.
Gospodine predsjedavajući, dame i gospodo, Stav Verifikacione komisije, na kojoj sam sjedio, je da se svi mandati verificiraju, pri čemu je predsjednica Verifikacione komisije izdvojila svoj stav. Znači, mi imamo prijedlog Verifikacione komisije. Mi smo obrazložili zašto je to tako, jer nemamo, rekao bih, pravno valjan dokument po kome to ne bi smo predložili. Ja bih molio da se glasa o prijedlogu Verifikacione komisije, ali da se glasa poslije toga i o prijedlogu Koalicije CD, odnosno njenog predstavnika. Mi se trebamo izjasniti o stavi Verifikacione komisije i mislim da je to jedan sasvim logičan put da to završimo.
Ima li još diskutanata? Gospodin Lagumdžija.
Dame i gospodo, cijenjene kolege, gospodo predsjedavajući, uvaženi gosti, Mi smo se u pripremi za ovo današnje zasjedanje dogovorili da pokušamo da ga organizujemo tako da ono prođe kao jedno svečano zasjedanje i upravo je to osnovni razlog zašto neke teme smo ostavili za drugu sjednicu za koju smo se dogovorili da bude odmah nakon ove vrlo brzo dvije madridske konferencije. Nažalost, nema ništa od ove svečane sjednice, ovo nije više svečana sjednica, poslije ovoga što smo sada imali. Ovo je svečana sjednica, ali nije onakva kako smo je zamislili. Ovdje je problem vrlo jednostavan - po Poslovniku predsjedavajući, koji se ne slaže sa Izvještajem Komisije, očigledno, morao bi da stavi ovaj prijedlog na glasanje, da razjasnimo šta ovaj prijedlog Verifikacione komisije znači. Prijedlog Verifikacione komisije da se usvoji da se verificiraju svi mandati svim poslanicima - zastupnicima, uključujući i gospodina Džedovića. To je prijedlog Komisije. On nije podijeljen, on je 4:1. Dakle, gospodo iz CD Koalicije, vi ćete se morati naviknuti da nemate više većinu i Predstavničkom domu na način na koji ste imali do sada. Stvar je vrlo jednostavna. Vi sada proceduralno po Poslovniku - kolega Genjac - ja vam,. ako hoćete mogu pročiteti članke, stavove i sve ostalo. Vi sada treba da stavite na glasanje prijedlog prije svega Komisije, ukoliko većinu glasova dobije taj prijedlog, onda svi imamo verificirane mandate. Pretpostavljam da će s vama iz vaše koalicije imati u vidu stav vašeg predstavnika, koje mi nije jasno u čije ime je govorio, kad je govorila mi stojimo na stanovištu iz prostog razloga što pravni savjet koji smo mi tražili u stranci u pripremi za ovo, glasi da - pošto nije pravosnažno osuđen gospodin Džedović, pa prema tome se nisu ni stekli uslovi za oduzimanje njegovog mandata, mi smo ovu sjednicu nepotrebno napravili drugačijom od onoga što smo planirali. Ja vas zato još jednom molim gospodine Genjac da ovo pokušamo privesti u mirne vode, a to je da glasamo za Izvještaj komisije, da virificiramo sve mandate, ukoliko se poslanicima CD koalicije pridruže neki drugi, pa prijedlog Verifikacione komisije ne dobije većinu, onda se možemo dogovoriti o dvije stvari ili da glasamo ponaosob o dva dijela Verifikacione komisije ili da promijenimo Verfikacionu komisiju, pa da damo novi zadatak na bazi ove rasprave da se radi. Izvolite, molim vas stavite ovo, tim više što se trebate svi zajedno navikavati da je prošlo vrijeme kad ovdje može neko smatrati da, time što se on sa nećim ne slaže, da smo se podijelili. Nismo se podijelili, nema nikakve podjele - 4:1 - vi ste u manjini, tu je tačka. Naviknite se na to.
Da ne bi bilo nesporazuma, Izvještaj Verifikacione komisije može se usvojiti u cijelosti, sa velikom mogućnošću da se ne usvoji iz poznatih vam razloga, ja sam upravo iz navike i nekakvih demokratskih principa taj Izvještaj na dva dijela podijelio i pokušavam da ga usvajamo i odlučujemo o njemu u dva dijela, što nimalo nije manje demokratski, nego naprotiv, više je demokratski. Dakle, da se izjašnjavamo o Izvještaju koji govori o nespornim pitanjima, a zatim o dijelu Izvješaja koji govori o spornim pitanjima. Međutim, na kraju se to svodi na isto. Mi se možemo izjašnjavati o Izvještaju u cjelini, ali taj Izvještaj u cjelini znači da većina članova Verifikacione komisije smatra da se svima trebaju verificirati mandati. To znači, znači taj Izvještaj Verifikacione komisije. Ako se takav Izvještaj ne usvoji, ako se Izvještaj Verifikacione komisije ne usvoji, onda dolazimo u situaciju da postavljamo pitanje zašto nije usvojen, a nije usvojen zbog onog pitanja koje ja hoću da odvojim i da se posebno o njemu izjašnjavamo. O tome se radi. Ima li još prijavljenih diskutanata. 9 Gospodin Silajdžić.
Dame i gospodo, Drago mi je ovo što samčuo maloprije da se počnemo navikavati na demokratiju. Ide nam teško pošto smojako dugo živjeli pod jednopartijskim sistemom, ali evo ja se nadam da ćemo postići nekinapredak. Prvo, ja smatramd a je izdvojeni dio izvještaja Komisije takođe treba ići na izjašnajvanje i drugo, da ovo ne može recimo moj mandat dovesti u pitanje.Koliko ja znam. Prema tome, da idemo pojedinačno. Hvala lijepo.
Hvala lijepo, imamo još prijedlog koji na neki način uvažava zaključak Verifikacione komisije, odnosno izvještaj Verifikacione komisije, a prijedlog se svodi na to da se o mandatu svakog poslanika pojedinačno izjašnjavamo. Dakle, to je treći prijedlog. Ima li još neko prijavljen za diskusiju? Princip da se o svakom kandidatu izjašnajvamo pojedinačno, apsolutno uvažavam Zaključak Verifikacione komisije. Dakle, Verifikaciona komisija je predložila da se verificira svakomposlaniku mandat, pojedinačno izjašnajvanjem o svakom poslaniku uvažava taj stav. Zato predlažem da pristupimo pojedinačnom izjašnajvanju o svim poslanicima. Izvolite.
Gospodine predsjedavajući, uvaženi poslanici. Ja stvarno nigdje ne vidim zaključak Verifikacione komisije i zatomi dozvolite da je Verifikaciona komisija ponudila svoj zaključak. Niko neosporava Predstavničkom vijeću Parlamentarne skupštine da taj zaključak odbije, a da prihvati druge zaključke. Dajte da se redom izjasnimo za prijedlog Verifikacione komisije. Ne spori niko da je nešto što je sporno izdvojeno da se i o tome izjasni Skupština i to je demokratski, nemojmo da pratimo i da ovo dovodimo do cirkusa gdje je broj životinja ustavom definisana da se samo broj artista povećava, nema potrebe da od Skupštine pravimo to i zato vas ja molim da se izjasnimo o stavu i niko ne pledira da taj stav bude prihvaćen ili odbijen. Znači, da idemo redom. Ako se odbije stav Verifikacione komisije ide izdvojeni dio pa se glasa, ako se odbije i to, ide prijedlog koji je gospodin Silajdžić kao poslanik dao da se izjasnimo, ali da idemo rdom. Hvala. Hvala, imate prijeldog koji mislim da bi mogao biti, dakle da se izajsnimo o izvještaju Verifikacione komisije u cijelostik, ako on ne bude prihvaćen onda se razmatra i glasa po pojedinim dijelovima izvještaja. Ako se i to ne desi, onda ako se tu nedobije većina, onda se o mandatu svakog poslanika pojedinačno glasa. Mislim da je to, i dakle priej svega stavljam na glasanje izvještaj Verifikacione komisije koji znači – da se prihvata prijedlog Verifikacione komisije da se verificiraju mandati svim poslanicima. Ko je za taj prijedlog molim vas da digne ruku? 24 je ukupno, koliko je prisutno poslanika ukupno 33 Sada ćemo morati po entitetima, dakle većina glasova ima, ali da bi prošao mora iz svakog entiteta najmanje trećina poslanika glasati za prijedlog što znači iz Federacije 10 iz republike Srpske pet. Molim sa prostora Republike Srpske ko je za izvještaj? Sa prostora Federacije ko je za izvještaj? Dakle Izvještaj Verifikacione komisije većinom glasova i većim kvalificiranih glasova sa trećinom iz oba entiteta usvojen je. Prijedlog Verifiakcione komisije dakle kako je izvještaj tretiran da se verificira mandat svim poslanicima. Ja taj prijedlog Verifikacione komisije stavljam na glasanje. Izglasan je izvještaj Verifikacione komisije, koji predlaže verifikaciju svim poslanicima i stavljam dakle,prijeldog za verificiranje sim, odnosno Prijeldog Verifikacione komisije da se verificiraju mandati svim poslanicima. Ko je za prijedlog da se verificiraju svim poslanicima mandati? Identičan je broj glasova što se tiče ukupnog broja 24 poslanika su za verificiranje mandata svim poslanicima, moraćemo ponovo razdvojiti radi procedure i poslanika po entitetima. Molim sa prostora RS ko je za verificiranje? Hvala. Ima potrebna većina. Sa prostora Federacije, ko je za? Dakle, konstatujem da su mandati izabranim poslanicima verificirani uz glasove 24 za i potrebnu većinu iz oba entiteta. Čestitam poslanicima na verifikaciji mandata i prelazimo na sljedeću tačku dnevnog reda 3.
Ja ću samo da poslanike i prusutne goste da obavijesitm da smo se mi na ova dva sastanka kolegija predstavnika stranaka uglavnom razgovarali o ovom pitanju i usaglasili se da tekst izjave poslanika koji će dati bude identičan izjavi koju su dali članovi Predsjedništva i koji je ranije već usaglašen. Teskt izajve ste dobili, izjavu ćemo dati na taj način što ću ja glasno čitati jedan po jedan segment teksta izjave, a poslanici će zamnom ponavljati na svom jeziku kako je to priloženom tekstu dato. U međuvremenu se javio gospodin Mirko Banjac. Izvolite. 11 Gospodo predsjedavajući, gospodo iz Predsjedništva Bosne i Hercdegovine, visoki predstavniče, dame i gospodo poslanici, Ja imam jednuprimjedbu koju smo mi dogovorili na Kolegiju, a to je da donese zaključak - Da se na sljedećoj sjendici Predstavničkog doma izmijeni ide u izmjenu teksta svečane izajve,koji nije u skladu sa Ustavom Bosne i Hercegovine, a da danas pod tim uslovom mi iz Republike Srpske potpišemo svečanu izjavu. Tako smo se dogovorili. Drugo, molim da se takav zaključak donese prije potpisivanja. Treba li objašnjenje šta se traži? Traži se samo to da seobavezujem da ću savjesno i odgovorno dodati ovu riječ, znači savjesno i odgovorno obavljati dužnosti koje su mi dodjeljene, kao poslaniku iz Republike Srpske odnosno iz Federacije Bosne i Hercegovine, što je u skladu sa članom 4. Ustava stav 2. pod a). Mi smo stali na stanovište da o tome raspravljamo i možda o drugim poboljšanjima, ako do njih treba da dođe. Drugo, ja vas molim da ubuduće ovako jedan i važan i svečan dokument dostavite i na pismu srpskog naroda i na jeziku srpskog naroda što sada niste dostavili spiskove poslanika. I ne možemo potpisati ovdje dok se to ne uradi. Molim vas da se ta tehnička greška ispravi, a što se tiče teksta, on je u redu jer smo se oko njega dogovorili. Samo još ovo da se ispravi.
Ja samo kolegu Banjca da podsjetim da smo na kraju zaključili na Kolegiju da se na Kolegiju zaključak donese i da ga ne moramo na Skupštini. Takav je zaključak bio, pa sad ako je promjena stava, to je druga stvar. Dobro, hvala. Ima li još nekih sugestija i primjedbi oko ovog čina davanja izjava? Koliko nema. Mi smo se razgovarali na Kolegiju na sastanku predstavnika stranaka o ovome i pokrenuta je inicijativa da se na idućoj sjendici otvori i pokrene rasprava oko promjene teksta izjave, da se usvoji takav zaključak, onda smo donijeli zaključak da to bude stav Kolegija i da ne moramo na Skupštinu ići. Pošto sad imamo promjenu, ja stavljam ovaj prijedlog na glasanje i da takav zaključak donesemo, pošto je to stav Kolegija i predstavnika jedne stranke. Dakle, molim vas da se dizanjem ruku se izjasnimo da se donese zaključak da se na idućoj sjednici pokrene pitanje rješavanja konačnog teksta izjave i poslanika i članova Predsjedništva i ostalih. Ko je za? Hvala. Ja koliko vidim, svi su poslanici. Ima li neko protiv? Uzdržanih? Dakle donijeli smo ovaj zaključak i sad možemo ptistupiti činu davanja izjave. Ja ću stati za govornicu i čitati. Molim poslanike da ustanu i goste. Davanje izajve. Hvala vam i čestitam. Aplauz. 12 Nakon završetka sjednice, mi ćemo imati jedan, jedan manji svečani dio ove sjednice, jedan koktel i tom prilikom će i gosti imati priliku da čestitaju poslanicima. Ja samo još jednom da podsjetim poslanike, oni su dobili tekst izajve i potrebno je da ovaj tekst i potpišu. U međuvremenu, dok se oni prikupe izvještaji, moraćemo napraviti jednu pauzu od pola sata i pozivam predstavnike svih parlamentarnih stranaka na jedan kraći dogovor Prisutni. Prelazimo na 4. Tačku dnevnog reda: Izbor predsjedavajućeg i zamjenika predsjedavajućeg predstavničkog doma Parlamentarne skupštine Bosne i Hercegovine Prema Ustavu i Poslovniku Predstavničkog doma u Predsjedništvo Predstavničkog doma biraju se tri poslanika, jedan Srbin, jedan Hrvat, jedan Bošnjak i oni međusobno po trećinu mandata predsjedavaju Skupštinom. Žrijebanjem je određen redoslijed predsjedavajućih u prethodnom dvogodišnjem mandatu i to je bilo, kaošto je poznato, Hrvat, Srbin, Bošnjak, takav je redosljed bio. Mi smo se jutros na sastanku predstavnika parlamentarnih stranaka dogovorili da u ovom mandatu bude redosljed obrnuto od onoga koji je bio, uvažavajući i potkonstalaciju predsjedavajućeg u Predsjedništvu itd. da bude prvi predsjedavajući Bošnjak, drugi Srbih i treći Hrvat. To je koncenzus, to je dogovor predstavnika svih stranaka na ovom sastankukoji smo imali neposredno prije sjednice, budući da je to tako, ja ću sad izvršiti evidentiranje kandidata za Bošnjaka, za Srbina i za hrvata. Pozivam, dakle, stranke iu poslanike da iznesu svoje prijedloge u prvom redu Bošnjak. Dakle, Pamuk se javlja za riječ.
Uvaženo predsjedništvo, kolege i kolegice poslanici i zastupnici, Čast mi je da u ime Koalicije za cjelovitu i demokratsku Bosnu i Hercegovinu za mjesto predsjednika ovog vijeća, predložim gospodina Halida Genjca. Ja mislim da u ovom momentu nisu potrebna obrazloženja, svi znamo ovdje gospodina Genjca i vjerujem da je to sasvim dovoljno da glasate za njega. Hvala vam.
Sljedeći prijedlog gospođa Ana Havel.
Ispred Kluba hrvatske demokratske zajendice za hrvatskog člana u Predsjedništvu predlažem gospodina Peru Skopljaka. Mislim d je on također, jako dobro poznat i da nema potrebe da posebno obrazlažem. Hvala lijepa.
Hvala. 13 Ja sam imao namjeru, do duše evidentiramo prvo bošnjačke kandidate pa redosljedom, u redu. Da bi mogli ovo sistematizirati, pozivam, ima li još prijedloga za bošnjačkog predsjedavajućeg? Gospodin Lagumdžija.
Gospodine Čampara, pošto ste vi univerzalni tumač svih zakonskih akata u ovoj zemlji, ja vam skrećem pažnju da ovaj put niste u pravu. Po Poslovniku se ne mora sada predlagati samo Bošnjaci prvo pa onda samo Hrvati, pa onda smao Srbi, nego se sada mogu predlagati kandidati za mejsto predsjedavajućeg ovog doma koji će se rotirati, u skladu sa usvojenomprocedurom. U tom svjetlu, ja ću predlagati kandidate za ove pozicije. Ja prvo želim da konstatujem sa žaljenjem, u ime tri stranke SDP-a, Socijaldemokrata i Nove hrvatskeinicijative da se, nažalost nije postigao politički dogovor između stranaka. Mi smo smatrali da treba uraditi u duhu dobre volje i da u predsjedavajućeg zakonodavnih tijela ovog Doma,kao i Doma naroda treba omogućiti ravnomjernu, izbalansiranost predstavnika političkih stranaka, koji su zastupljeni u ova dva doma, koji čine jednu cjelinu. Smatrali smo da su to pravila kao u čitavom razvijenom svijetu i da to treba potpuno odvojiti od izvršne vlasti. Ponukani smo i onim što je bilo kod izbora predsjedavajućih i zamjenika predsjedavajućih dva doma federalnog, odnosno Narodne skupštine RS. Smatrali smo da bi trebalo izvršiti distribuciju tih šest mjesta na predsjednike parlamentarnih stranaka, što većeg broja. Nažalost pošto nije postignut dogovor ja ispred ove, vidim pošto su sad da nebi ovo proglašavao nikakvom koalicijom ili bilo čime, ja sad ispred grupacije u ovom Parlamentu zastupnika i poslanika Nove hrvatske inicijative, Socijaldemokrata i SDP- a, a vi u ... jeziku to ako hoćete zvati, kako god hoćete, izlazim sa prijedlogom kojim smo mi usaglasili da s obzirom da predstavnici koji dolaze iz stranaka koji imaju sjedište u RS su se između sebe usaglasili da idu sa jednim kandidatom ovdje a sa drugim kandidatom u drugom Domu, mi nećemo izaći sa svojim kandidatom za to mjesto, za mjesto čovjeka koji je u rukovodstvu skupštinskom iz reda srpskog naroda, nego idemo sa svojim prijedlogom za bošnjačkog kandidata i za hrvatskog kandidata. Pošto vidim da ovdje svi sve znaju, ja ću samo reći imena i reći da vi o tim ljudima sve dobro znate, nema potrebe da govorim o njima detalje. Kandidati ispred ove tri stranke, ispred zastupnika ove tri stranke poslanika iz reda bošnjačkog naroda gospodin Sejfudin Tokić o kojem pretpostavljam da je svaka riječ suvišna u smislu ko je on, a iz reda hrvatskog naroda gospodin Ivan Mijačević iz SDP-a. Moram reći da prilikom izbora ovih kandidata uopšte nismo mjerili nikakvim centrimentom većine stranka i moram konstatovati da sa žaljenjem da neki ljudi koji su poslanici ovdje iz ove grupacije nažalost sada više neće biti kandidati za ove funkcije. Žao mi je i posebno koristim priliku da se zahvalim gospodinu Ivanu Lozančiću, koji je vro uspješno bio za ovim stolom i njegova kandidatura ovaj put, mi smo i njega mislili da prdložimo međutim,on je odbio tu kandidaturu i smatra je da bi trebalo učiniti na način na koji sam ja sada predložio. Hvala vam lijepo gospodine predsjedavajući.
Hvala gospodine Lagumdžija. Dakle, dalji prijedlozi gospodin Kadić.
Zahvaljujem gospodo predsjedavajući, dame i gospodo, Sa žaljenjem mogu konstatovati da na sjednici Kolegija gdje su bili prisutni predstavnici svih političkih stranaka i koji je održan prije pola sata, nije postignut dogovor o rasporedu funkcija u oba doma Parlamenta BiH i ovo govorim ispred Liberalne stranke BiH, kao što je postignut dogovor u jednom drugom Parlamentu u BiH u jednom od njenih entiteta. Inače podržavam prijedlog da gospodin Halid Genjac bude predsjedavajući ovog Doma u ime Liberalne stranke. Zahvaljujem.
Hvala. Gospodin Spahić.
Dame i gospodo poslanici, Želio bih da izrazim uvjerenje da ćemo danas dobiti rukovodstvo Zastupničkog doma Parlamenta BiH, uprkos neslaganosti koja je evidentna nakon sastanka Kolegija. S obzirom da ne postoji takva vrsta Kolegija, želio bih vrlo janso da kažem da je prijedlog s naše strane da se ubrza postupak u izradi trajnog Poslovnika, dakle, Poslovnika o radu, umjesto Privremenog poslovnika o radu Parlamenta BiH, jer je nedopustivo da dvije godine se radi po Poslovniku koji je privremenog karaktera, drugo predložio bih s obzirom da se na situaciju u procesu demokratizacije u BiH ima je u vidu i mogućnost da se o svim pitanjima relevantnim za usaglašavanje interesa na demokratski način otvori procedura tajnog glasanja, i da se postavi pitanje predsjedavajućem da li je moguće o ovim prijedlozima a inače ubuduće u praksi ovog Parlamenta osigurati jednu demokratsku tekovinu da se do volje Parlamenta dođe putem tajnog glasanja. Hvala lijepo.
Hvala. Dakle, odmah da odgovorim na ovo pitanje u principu kao što je to i inače, ako većina ovdje prisutnih ovdje odluči da se tajno glasa, može i tajno. Dalje, sa prijedlozima. Kandidat iz reda srpskog naroda.
Mi smo iz reda srpskog naroda zauzeli jedinstven stav,obzirom da naš klub čini alijansa SDS-a , Srpske radikalne stranke i Koalicije Sloga i mene između ostalog ispred Radikalne stranke RS, dakle naš je stav usaglašen što se toga tiče, predlažemo gospodina Banjac Mirka za jednog od članova u Predstavničkom domu da li će on biti predsjedavajući ili zamjenik predsjedavajućeg to će ići određenim redoslijedom kako je Poslovnikom predviđeno. Zašto? Pa mi smo pokušali da u paketu riješimo ovaj problem, kad kažem u paketu, onda prije svega mislim i na kandidata koji treba da bude istaknut za funkciju u Domu naroda. S obzirom da u Domu naorda čine tri 15 poslanika iz Koalicije Sloga, a dva poslanika iz ove alijanse, sasvim je logično išli smo jednostavno sistemom logike da upravo tamo na funkciji dakle predsjedavajućeg ili zamjenika predsjedavajućeg bude kandidat iz Koalicije Sloga. U tom smislu dakle, prijedlog je ovdje kod nas, dakle konsenzusom ovakav kakav jeste. Hvala lijepo.
Hvala i vama gospodine Deretić. Ima li još prijedloga? Izvolite gospodin Divković.
Gospodine predsjedavajući, dame i gospodo, Stranka Socijaldemokrati SDP predlažu ta dva kluba da u skladu sa Poslovnikom obzirom da takva mogućnost postoji u članu 7. čini mi se stav 2. Predlažemo da se tajno glasa, da se ovaj dom o tome izjasni i tajno glasa za predložene kandidate. Hvala lijepo.
Hvala. Dakle imamo prijedlog, imamo i Poslovnik član 7. gdje se radi o odlučivanju, glasanje se vrši obično dizanjem ruku na zahtjev da se glasanje vrši prozivkom po abecednom odnosno azbučnom redu, počevši od člana čime predsjedatelja izvuče ... ako je predsjedavajući Srbin pročitat će se azbučne itd. ovo je načinu možda član po član. Zadnja rečenica tačka 5. “Zastupnički dom može odlučiti za tajno glasanje u bilo kojem pitanju sukladno članku 72. ovog Poslovnika”. To je ono način kako se donose odluke, dkale ima mogućnosti, postoji zaista. Stavljam prijedlog, dužan sam prije glasanja, prije izbora, moram ovaj prijedlog o načinu glasanja staviti, i stavljam ovaj prijedlog da se tajno glasa. Ko je zato da se javno glasa? Dakle da se izjasnimo ko je za javno glasanje. Dakle, ko je zato da se tajnim glasanjem obavi izbor predsjedavajućih? Ko je za? 19 poslanika je za od prisutnih 39, to jest natpolovična, ne nije natpolovična većina. Prijedlog nije prošao. Dakle, nije ni natpolovična većina, a vjerovatno ne bi ni po entitetima trećina. Dakle, nije prihvaćen prijedlog da se glasa tajno i pristupamo glasanju javnim izjašnjavanjem. Nek svi poslanici dignu ruku da se prebrojim. 39 ukupno prisutnih. Nema potrebe jer prijedlog nije dobio dovoljan broj - dakle, prijedlog je propao,nisu se izjašnjavali ni ranije. Molim vas ko je protiv prijedloga da se glasa tajno? Ko je protiv prijedloga. 13 protiv. Ko je suzdržan? 7 13, 7, 19. 16 Što se tiče kandidata Bošnjaka - imamo dva prijedloga: Halid Genjac i Sejfudin Tokić. Prijedloge po redu prijavljivanje stavljam na glasanje. Ko je za prijedlog HALIDA GENJCA? 20 je za. Prijedlog je dobio većinu - međutim, moram po entitetima vidjeti. Sa prostora RS ko je za? 3 Budući da je za prijedlog potrebno sa prostora RS najmanje pet glasova da bi prijedlog prošao, prijedlog nije usvojen. Drugi kandidat, SEJFUDIN
. Ko je za? 18. Prijedlog nije dobio većinu, ali moramo vidjeti jesu li svi prisutni glasali. Ko je protiv prijedloga iz reda Bošnjaka - Sejfudina Tokića? Samo da pojasnim. Budući da prijedlog - kandidatura Sejfudina Tokića nije dobila ni prostu većinu glasova, moglo se desiti da neki od ljudi neće uopće da glasaju, ovo što je maloprije gospodin Lagumdžija insistiramo, moramo vidjeti cjelokupan broj glasača koji glasaju, poslanika koji će se izjasniti. Zato moramo proceduru dovesti do kraja. Što se tiče mene kandidatura je propala jer nije dobila dovoljan broj glasova iz entiteta i nema potrebe ustanovljivat dalje. Ovdje ima izgleda da se kandidatura prihvati, ako nisu svi glasali. Dakle, 18 je glasalo za. Ko je protiv kandidature Tokića? 6 Ko je uzdržan? 12 Dakle, 12 uzdržanih, šest protiv i 18 za. Prijedlog nije dobio dovoljnu većinu - prema tome, nije izabran. Što se tiče kandidata iz reda srpskog naroda predložen je samo jedan kandidat
stavljam prijedlog na glasanje. Ko je za Banjac Mirka? - 16. Zbog ove situacije, da se većinom poslanika koji glasaju, moram i ovdje utvrditi ko je protiv, a ko je suzdržan. Ko je protiv prijedloga da Banjac Mirko bude iz reda srpskog naroda? Niko. Ko je suzdržan? 22. Dakle, nema potrebne većine. Nije prošao ni prijedlog za Banjac Mirka. Iz reda hrvatskog naroda imamo dva kandidata: Pri prijedlog je kandidatura PERE SKOPLJAKA. Ko je za da Pero Skopljak bude izabran? - 17 Ko je protiv? Ko je suzdržan? 22 Dakle, ni prijedlog Pere Skpljaka nije dobio potrebnu većinu, potrebnu kvalificiranu većinu. Konstatujem da ni Pero Skopljak nije izabran. 17 Drugi kandidat iz reda hrvatskog naroda je prijedlog SDP-a odnosno grupacije stranaka IVAN
. Ko je za Ivana Mijačevića? sedam glasova za. Ko je protiv? Ko je suzdržan? 30 suzdržanih, ni jedan glas protiv sedam za, dakle Prijedlog nije dobio potrebnu većinu. Konsttujem da glasanjem ni jedan od prijedloga ni iz bošnjačkog ni iz hrvatskog ni srpskog naroda nije dobio potrebnu većinu i kvalificiranu većinu i u skladu sa Poslovnikom potrebno je u roku od tri dana izvršiti usaglašavanje prijedloga i istupiti sa prijedlozima u međuvremenu, ukoliko se neusaglasi pristupa poslovnička odredba o načinu glasanja koji vam je pznato. Ovim smo i ovu tačku dnevnog reda iscrpili. Gospodin Dokić se javio za riječ.
Gospodine Predsjedavajući, dame i gospodo, cijenjene kolege, Ja smatram da je ovo danas što radimo u stvari jedan prvi mali korak u demokratiju. Očigledno je da nema više koalicija koje su nekada postojale zvanično i ne zvanično. Ovo je dobro za Bosnu i Hercegovnu, ja lično mislim da ne trebamo čekati tri dana da izaberemo ljude koji će rukoviditi ovom skupštinom, jer smo se svi saglsili da u skorom vremenu u narednih desetak dana prije Madridske konferencije održimo jednu radnu sjednicu Skupštine, mislim da je to vrlo važno da ovo vijeće zauzme stavove po veoma važnim pitanjima koje će biti donešene u Madridu. Moj je prijedlog da napravimo pauzu od sat vremena da se ponovo sastanemo i da se probaju uskladiti stavovi da se ponovo razgovara o ovim pitanjima, odgovorno vam tvrdim da smo miu ove izbore ušli ne pripremljeni nije bilo prethodnih dogovaranja, očigledno je da je potrebno i da se dogovara bilo je dogovora samo u kratkim pauzama od 15 minuta, dajte vremena sada da predstavnici partija koje imaju svoje poslanike ovdje sjednu još jednom razmotre sve prijedloge i ovi koji su, mi smo sada u pauzi diskutovali o načelnim stvarima, nije bilo iz nekih stranaka uopšte o konkretnim kandidatima, o nekim ljudima makar je onaj ko je predlagao ovdje rekao nije važno koje je to ime, kada izgovorio nema potrebe da se diskutuje svi znate, ja sam za to ime prvi put čuo, dajte nam poslanicima više elemenata i argumenata da glasamo po svojoj savjesti. Nemojte biti nestrpljivi lakše nam je da danas donesemo takvu odluku da izglasamo nego da se sastajemo za tri ili pet dana. Mi nismo profesionalni poslanici, imamo svoje profesionalne obaveze i postavlja se pitanje – da li će neko za tri dana te svoje profesionalne obaveze moći ostaviti po strani. Dajte da danas završimo posao, ja vas molim, u interesu je svih nas.
Hvala. Gospodin Tokić se javlja, izvolite. 18
Poštovani predsjedavajući, Dame i gospodo poslanici i zastupnici Ja mislimd a bi naše naredne aktivnosti očito dogovora, potrebnog dogovora između opozicionih političkih stranaka i vladajućih političkih stranaka trebalo nastaviti u segmentu dogovora konstituisanja i kolegija odnosno predsjedavajući Predstavničkog doma ali i radnih tijela. U tom kontekstu ja predlažem da se otvori proces konsultacija o prijedlozima za predsjedavajućeg komisija, zamjenike predsjedavajućih komisija i za članove predsjedavajućih, odnosno predsjedavajućih, tada će biti većeg prostora da se u okviru parlamentarnih stranaka postigne dogovor koji bi mogao dobiti potrebnu većinu u ovom domu. Mislim da je za taj proces potrebno dan ili dva, a predlažem i slažem se da te konsultacije mogu početi već večeras ili sutra, jer bez konstituisanja i radnih tijela mi objektivno ne možemo govoriti da smo konstituisali ovaj visoki dom Parlaemntarne skupštine Bosne i Hercegovine. Dakle, moj je prijedlog da se otvori proces konsultacija u naredna tri dana i za komisije i odbore koje će imati i te kakve zadatke i obaveze u okviru i onih tačaka koje smo dogovorili na kolegiju, a to je pripreme za Madridsku konferenciju i već predložene zakone na nivou Bosne i Hercegovine. Hvala.
Gospodo Predsjedavajući, dame i gospodo poslanici, Poslanicima iz Republike Srpske je žao što nije došlo do konstituisanja rukovodstva Predstavničkog doma Parlamentarne skupštine Bosne i Hercegovine, mi smo izašli sa svojim jedinstvenim stavom u okviru poslanika iz Republike Srpske, našli kompromis, mislim da je moguće naći rješenje samo kada vi u Federaciji sjednete i dogovorite se i onog trenutka kada se vi dogovorite mi to rješenje nećemo opstruirati, kada se dogovorite zakažite sjednicu. Narodne skupštine da posao dovedemo do kraja. Mislim da je ovo primjer kako poslanici iz Republiek Srpske nisu onakvikakvi su ih sredstva javnosti počesto prikazivala. Ja čestitam prije svega, mojim kolegama iz Republike Srpske i pozivam vas iz Federacije na dogovor. Hvala vam.
Hvala. Gospodin Spahić.
Naravno mi moramo u Parlamentu govoriti dame i gospodo poslanici i zastupnici, riječnikom demokracije imamo osnovni riječnik demokracije, kada nešto jedinstveno ne prolazi onda znači da nije imalo prolaznost u jednom tijelu i ambijentu koji ima demokratsku kontrolu i demokratsku mogućnost da nešto izabere. Prema tome, to bi se zvalo kontradikcija na dijektu, odnosno na činpravni i na jedan suštinski čin koji je danas sačinjen ovdje u procesu demokratizacije. Žao mi je i ja izražavam žaljenje što nije prošao prijedlog da se u skladu sa Poslovnikom kojem se pridružuju socijal-demokrati glasa tajno, ali s obzirom da kod nas je i javnost je tajna i tajnost je javna, u mnogim situacijama ja bih predložio da se poštuje Poslovnik kako je dr Genjac rekao i kako je već učinio kao prijedlog, da se obezbijede tri dana za konsultaciju u vezi sa cjelinom konstituiranja ovih skupštinskih 19 organa, a što se tiče ove konsultacije koja je neophodna za ostala radna tijela, takođe mislim da je to ispravno da bi se sastavilo ono što se zove parlament Bosne i Hercegovine i taj dio bih želio povezati sa prijedlogom gospodina Genjca i gospodina Tokića, s tim što bih želio na kraju još jednom naglasiti da smo mi kao poslanici prije otprilike sat i po vremena, položili zakletvu u kojoj se nigdje ne pominje nikakva podvojenost ovog parlamenta, ovdje su poslanici koji nisu izdvojeni ni iz Republike Srpske ni iz Federacije, drugo je pitanje šta je to izborno tijelo bilo za poslanike, ali ovo je Parlament Bosne i Hercegovine i u tom smislu taj proces demokratizacije očigledno se kreće u svim pravcima na cijeloj teritoriji naše zemlje. Dakle predlažem da se konsultacije osiguraju u tri naredna dana da se skupština ova podijeli u dva dijela, da se konstituiše skupština na sljedećoj sjednici i da nakon toga odmah onu radnu sjednicu u vezi sa onim rekonstrukcijom u Vijeću ministara i u vezi sa madridskom konferencijom. Hvala.
Gospodin Neven Tomić.
Dame i gospodo zastupnici, Mislim da u startu moram poštivati poslovnik, i nemam namjeru držati nikakva predavanja osim toga što bi tražio da se svim zastupnicima dostave poslovnici prije bilo kakvog daljeg rada, jer svi se pozivaju na Poslovnik, a evo ja među zastupnicima HDZ-a osim jednoga člana svi novi članovi prema tome, dajte sjednicu i da idemo dalje. Hvala.
Hvala. Na prvom konsultativnom sastanku koji je prije par dana održan poslovnici su dati predstavnicima svih parlamentarnih stranaka, vjerovatno je negdje zakazalo, dostaviće ih svakom poslaniku, ali svaka stranka je dobila poslovnik Privremeni poslovnik, prije sedam dana. Stranke su dobile po jedanprimjerak da umnože i daju svojim zastupnicima. Nikakav problem nije ni zastupnicima dostaviti, molim vas Stručne službe da to obavite. Idemo dalje. Izvolite ...
Dakle, replika je gospodinu Tokiću. Mi smo se na jednom pripremnom sastanku prije tri – četiri dana dogovorili da prvo izaberemo predsjedavajućeg i kopredsjedavajućeg da bi onda oni dalje oordinisali cio proces izbor radnih tijela. Ja i dalje stojim na tim pozicijama da je to bolje i stavljamo u funkciju potpune odgovornosti koga će predložiti i kako će izabrati. Zbog toga još jednom iz pragmatičkih razloga, postalvjam pitanje nastavka današnje sjednice. Ja lično mislim da ne treba mnogo vremena da se dogovorimo. Ja lično mislim da nije ni suštinsko pitanje ko će ovdje sjediti,ukoliko mi poslanici budemo radili svoj posao i zbog toga 20 još jednom naglašavam ja vas molim da razmotrite mogućnost da sjednemo sada da napravimo pauzu od sat vremena, ubijeđen sam da nije potrebno veća i da će se naći kompromis i naći rješenje da se demokratski izglasa kompletno predsjedništvo skupštine.
Dakle, ovdje imamo jedan prijedlog koji respektira potrebu da se rukovodstvo Skupštine zaista dobije. Prijavljeni diskutant, molimo zadnji red. Izvolite. Dobro da se klubovi poslanika međusobno dogovore, dakle, da seklubovi poslanika iskonsultiraju, a nakon pola sata da se predstavnici stranaka sastanu ponovo. Gospodin Lagumdžija.
Da, sasvim prirodno je, da izražavam žaljenje što svim poslanicima i zastupnicima nije Poslovnikp odijeljen vjerovatno bi se mnoge dileme otklonile da je tako bilo. Pošto sam ja posudio Poslovnik od kolege iz druge stranke išarao ga je i moraću mu vratiti. Molim vas, po Posloniku da pod jedan zaključimo kolega Genjac da se ponašamo po Poslovniku. Poslovnik kaže, ako većina glasova, što mi nismo sad uspjeli, ne uključi itd. sa teritorije, Komisija predsjedatelja i zamjenika koje mi do sad nismo izabrali, ali imamo vas dvojicu dok ne izaberemo druge, će se sastati, dakle vas dvojica ćete se sastati i pokušati da dobijete potvrdu u roku od tri dana od glasovanja, što znači, da vi to treba da uradite u roku od tri dana, a ne da se sastanete za tri dana. Dakle, izvolite. Pod jedan, dajte nam pauzu i da se ne igramo više pauza. Vidite za 15 minuta sa predsjednicima klubova, možete li se išta novo dogovoriti. Ukoliko ne možete, izvijestite nas za 15 minuta da za tri dana ćete nas izvijestiti u ovom sazivu o tome šta ste se dogovorili u ta tri dana, odnosno, da odmah sada zakažemo nastavak ovoga po Poslovniku gdje će vaša komisija da nas izvijesti šta ste se dogovorili. Drugim riječima, ta tri dana malo nezgodno padaju u nedjelju, ja nisam pravnik, valjda će sigurno pomoći, ta tri dana i onda u ponedjeljak, jer se nedjelja valjda ne broji, pa bi onda u ponedjeljak trebali, ukoliko vi, u utorak, znao sam ja da će pravnik pomoći. Dakle, do utorka da nam izvršite, da se odmah sad dogovorimo da je nastavak u utorak, po Poslovniku kolega Dokiću, odnosno ranije ako se dogovore, ako se dogovore za 15 minuta možete odmah. U protivnom nemojte nas samo ovdje još dvije-tri pauze nam praviti. Moje, dakle, zaključak kolega Genjac, zaključak, insistiram da zaključite da, ukoliko sad se ne postigne dogovor za tri dana nas morate sazvati po Poslovniku, samo na tome insistiram.
Naravno, daćemo riječ, samo, dakle, Lagumdžija zanemaruje činjenicu da je cijelo vrijeme pripreme ovog sudjelovao kao ravnopravni član,predstavnik jedne od stranaka, dakle, nema ovdje vi se dogovorite i mi se dogovorimo, ovdje su danas mnoge koalicije ispostavljene, znate, vidilo se to i tokom glasanja. Tako da nije 21 problem, vi se dogovorite mi se dogovorimo. Dakle, treba svi da se dogovorimo, sve parlamentarne strane, predstavnici svih parlamentarnih stranaka, jer ovo nije stanje kad imamo Kolegiji Skupštine, ovo je jedno stanje interegruma između mandata jedne Skupštine i drugo. Mi koordiniramo pripremne sastanke predstavnika svih stranaka i ovdje Poslovnik predviđa, žao mi je što stranke nisu, Poslovnik predviđa sljedeću situaciju, dakle, ako glasanje ne prođe kao što se desilo danas, dakle, predsjedavajući i njegovi zamjenici će se komisijski sastati i nastojati da u roku od tri dana od glasanja postignu saglasnost, dakle, u roku od tri dana može biti u roku minute ili 72 sata. Ukoliko ta nastojanja ne uspiju, odluku će donijeti većina onih koji su prisutni i glasaju. Pod uslovom da glasaju protiv odluke, i ne uključuju dvije trećine ili više delegata i članova izabranih svakog. Dakle, sad se situacija mijenja što se broje oni glasovi koji su protiv iz entiteta, a ne glasovi koji su za entiteta. Tako da u suštini prijedlozi koji su izneseni svode se na isto. Trebaju klubovi poslanika pola sata da se sastanu da porazgovaraju, nakont oga predstavnici svihs tranaka na dogovor. Imamo u međuvremeno prijavljena dva diskutanta. Gospodin Dokić.
Ja vas molim samo malo strpljenja. Ako ćemo da budemo ozbiljni i ako ćemo da radimo mi treba da radimo po Poslovniku, a do tri dana je i nakon tri minuta, ako hoćete da budemo precizni, dakle, i tri sata je od tri dana i tri minute i 30 minuta itd., itd. Zbog toga, imali smo jedan predlog, ako treba da glasamo da se napravi pauza od 15 minuta, da vi za tih 15 minuta probate sa predstavnicima stranaka da razgovarate i da vidite može li se večeras doći do rješenja, ako zaključite da ne možete, onda da se raspusti Skupština. Dakle, da probamo nešto da napravimo. Iz Republike Srpske ne možemo doći ni u ponedjeljak ni utorak, naša je skupština u ponedjeljak, a praksa je da to može da isto traje, znate. Dobro, hvala. Polemika. Molim vas. Do sad je trenutno 4,25 minuta. Do pet,odnosno, klubovi poslanika, u pet predstavnici stranaka u istoj prostoriji sastanak. Pauza. Ovu pauzu ste iskoristili za i rad po klubovima poslanika, u drugom dijelu za konsultacije predstavnika svih stranaka. Od prilike, ostali smo na stanovištu da su potrebne dodatne konsultacije oko izbora predsjedavajućeg, uvažavajući sve ove činjenice i ishod glasanja i okolnosti i zaključili smo das e nastavak sjednice zakaže za sedam dana, u međuvremenu da se i te potrebne konsultacije i obave. Tim, dakle, ovaj prvi dio sjednice proglašavam i završenim. Hvala vam. Sjednica je završena u 17,50 sati. 22 Kraj
Otvaram nastavak prve konstituirajuće sjendice Predstavničkog doma Parlamenta Bosne i Hercegovine. Prije svega želim da pozdravim prisutne predstavnike OHR i OSCE-a zatim gospodina Mirka Zovku predsjednika Ustavnog suda Bosne i Hercegovine, prisutne članove Vijeća ministara i naravno predsjedavajućeg i dopredsjedavajućeg Vijeća ministara. Prije svega želim da vas obavjestim da je od 42 poslanika prisutno 38 poslanika prema tome, imamo kvorum za pravovaljani rad i odlučivanje. Kao što je poznato mi smo konstituirajuću sjednicu započeli prije sedam dana, na dnevnom redu je bilo 4 tačke, tri tačke smo uglavnom riejšili do četvrte tačke koja se tiče izbora predsjedavajućeg i zamjenika predsjedavajućeg Predstavničkog doma zbog poznate situacije u toku glasanja, odlučili smo da se napravi pauza i da se u skaldu sa Poslovnikom potrebno vrijeme dobije da bi se izvršile konsultacije među klubovima poslanika jer radi se o tome da imamo situaciju konstituiranja Predstavničkog doma imamo rukovodstvo dosadašnje, treba da se izabere rukovodstvo za naredni mandat od dvije godine, i to na način kako to Ustav predviđa tri člana rukovodstva, tri člana kolegija po jedan iz svakog naroda. Nismo imenovali neku posebnu komisiju koja bi vršila pripreme i konsultacije klubovima poslanika je ostavljeno, da uostavljenom vremenu od sedam dana, izvrše potrebna usaglašaanja i dogovaranja i ono što su klubovi dogovorili vjerovatno ćemo tokom glasanja danas imati ovdje priliku da vidimo na način kako se izjasnimo za pojedine predstavnike iz i kandidate koji su kandidirani ili će biti kandidirani. Osim toga na prošloj sjendici izvršili smo čin davanja svečane izjave, dio poslanfika, već dio poslanika je izvršio taj čin svi koji su bili prisutni jedan broj poslanika nisu bili prisutni, dana su prisutni, pa ćemo prije svega one poslanike koji nisu dali svečanu pozvati da taj čin obave. 23 To je prva stvar i onda ćemo nakon toga preći na 4. Tačku ove prve konstituirajuće sjednice ovog drugog dijela konstituirajuće sjednice predstavničkog doma Parlamenta Bosne i Hercegovine. Dakle, pozivam poslanike prof. Medihu Filipović i Bičakčić Edhema da pristupe činu davanja svečane izjave. Davanje svečane izjave. Aplauz. Prije nego što krenemo sa 4. Tačkom dnevnog reda još nekoliko važnih napomena. Prije svega svi poslanici koji nisu to učinili, trebali bi popuniti poslanički karton koji će dobiti od stručnih službi. Zatim svi poslanici koji to nisu učinili treba da ostave po dvije fotografije da bi se obavila izrada i podjela poslaničkih legitimacija, odnosno iskaznica. Za narednu sjednicu Predstavničkog doma koju planiramo održati iduće sedmice i naravno koju će novoizabrano rukovodstvo pripremati, ali orijentaciono je taj termin iduća sedmica. Drugu sjednicu Predstavničkog doma planiramo i potrebne tačke za dnevni red iziskuju da se održi iduće sedmice negdje za sedam dana. Do te sjednice, ćemo odnosno novoizabrano rukovodstvo to bi trebalo ovog predstavničkog doma da izvrši raspodjelu pozicija pojedinih klubova u ovoj sali na način kako je to uobičajeno inače u parlamentima svijeta. Trenutno imamo privremeni raspored koji neki klubovi imaju opravdanih primjedbi. Na ovoj narednoj sjednici ovo govorim iz razloga da imamo kroz diskusiju to u vidu planiramo da se i bilo bi potrebno da se stavi na dnevni red izbor radnih tijela Skupštine, određena pitanja rada poslaničkih klubova da se riješe i pitanje koje se tiče priprema i aktuelnosti vezanih za Madridsku konferenciju. Nakon ovih uvodnih napomena predlažem da pređemo na 4.tačku dnevnog reda: Samo ću vs kratko podsjetiti da smo mi imali jedan krug predlaganja jedan krug glasanja imali smo situaciju da je jedan kandidat dobio nadpolovičnu većinu, ali nekvalificiranu većinu po entitetima, ostali kandidati nisu dobili nadpolovičnu većinu, i konsultacije su vršene na način kao što sam rekao između klubova poslanika i mi ćemo pošto je u roku od tri dana bilo potrebno da određena komisija se imenuje i izvrši konsultacije, mi te konsultacije nismo izvršili i vršili kako to poslovnik predviđa i budući da se radi o kandidatu koalicije, mi smo povukli tu situaciju odustali na neki način od situacije koja se tiče različitog načina glasanja i predlažemo da se izvrši ponovno predlaganje svih kandidata odnosno kandidata iz sva tri naroda i da se izvrši ponovno glasanje. Ukoliko je neki od klubova poslanika u međuvremenu imao drukčije stavove ili nekakve drukčije dogovore ja bih molio da se iznese, ali ovo je stav koji nekako u sebi sadrži sve ono što ja mogu procijeniti i da se je desilo na onoj skupštini da se između skupština desilo dakle i svodi se na sljedeće, da bi bilo potrebno izvršiti ponovo kandidiranje kandidata iz svih naroda i glasanje kako to poslovnik predviđa za ejdnog i po jednog kandidata sa potrebnom većinom glasova kako to i poslovnik i Ustav predviđa. Pozivam poslanike i klubove poslanika da izvrše predlaganje kandidata za rukovodstvo Predstavničkog doma Parlamenta Bosne i Hercegovine. 24 Izvolite gospodin Mustafa Pamuk.
Uvažena gospodo, Klub Koalicije za cjelovitu i demokratsku Bosnu i Hercegovinu će ponovo za ovog kandidata predložiti Halida Genjca, opet kao i prošli put mislim da obrazloženja nisu potrebna gospodina Genjca znamo svi, i mi želimo da to bude naš kandidat. Hvala.
Hvala. Izvolite gospođa.
Uvažene dame i gospodo, za razliku od prethodnika dame, uvaženi gosti, Klub HDZ-a ostaje pri svom prijedlogu. Predlažemo gospodina Peru Skopljaka.
Hvala. Gospođa Suada Muminagić.
Ja sam Suada Muminagić, Cijenjeno Predsjedništvo ispred Socijal-demokratske partije Socijal demokrata i Nove hrvatske inicijative, ostajemo pri prijedlogu Tokić Sejfudina i Ivana Mijačevića. Istovremeno predlažemo da se obavi tajno glasanje za kandidate s obzirom da prošli put nismo uspjeli načinom glasanja da obezbijedimo.
Hvala. Molim dalje prijedloge. Gospodin Deretić.
Gospodine predsjedavjaući, uvažene kolege poslanici, cijenjeni gosti, Ispred, dakle RS predlažemo za jednog od predsjedavajućeg, odnosno predsjedavajućeg kao predsjedavajućeg ili jednog od zamjenika predsjedavajućeg, gospodina Banjac Mirka, dakle mi ostajemo kod prijedloga koji smo već istakli zadnji put iz prostog razloga, ja sam to već obrazložio, evo ja ću kratko ponovo to pokušati da učinim. Dakle, ovaj prijedlog je faktički usaglašen ide ispred slijanse SDS-a, Srpske radikalne stranke, Koalicije sloge i u tom kontekstu i u tom prijedlogu u svakom slučaju ide moj glas ispred Radikalne stranke RS. Dakle, radi se o usaglašenom prijedlogu da gospodin Banjac Mirko bude jedan od zamjenika predsjedavajućeg ili predsjedavajućih u budućem kolegiju ovoga visokog Doma. Hvala. 25
Hvala. Ja moram intervenisati, rukovodstvo Skupštine nije komponirano po principu predstavljnja entiteta, nego po principu iz tri naroda, Srbin bošnjak i Hrvat, tako da imamo to u vidu, molim vas. Može.
Gospodine predsjedavajući, Ova vaša intervencija je samo djelomično osnovana po Poslovniku zaista je to tako, no međutim, po Dejtonskom sporazumu decidno, dakle proizilazi pa se ovdje predlaže dakle, jedan od kandidata iz reda srpskog naroda, dakle, mora biti Srbin, a ovdje je naš prijedlog išao upravo ispred entiteta dakle, ispred RS. Hvala lijepo.
Naravno, što ne znači da član kolegija iz srpskog naroda ne može biti iz Federacije, dakle nije isključena mogućnost Poslovnik i Ustav je dozvoljava. Dalje prijedlozi, molim vas. Ima li još prijedloga? Koliko vidim nema prijavljenih diskutanata, zaključujem da novih prijedloga nema i konstatujem da su predloženi slijedeći: iz bošnjačkog naroda Genjac Halid i Tokić Sejfudin, predstavnik srpskog naroda Banjac Mirko i kandidati iz hrvatskog naroda Skopljak Pero i Ivan Mijačević. Mi smo se prošli put dogovorili da glasanje vršimo redom kako će se i predsjedavanje vršiti tj. bošnjak i Hrvat i tim ćemo redom i glasati. Ima li smo prijedlog ponovno da se glasanje izvrši tajno, dakle tajnim glasanjem da se izvrši izjašnajvanje i ja sam dužan taj prijedlog poslovnika koji je sasvim legitiman staviti ponovno na glasanje. Prije pristupanja činu glasanja. Ko je zato da se uvaži prijedlog poslanika gospođe Muminagić Suade da se glasanje izvrši tajno? Ko je za? Ko je protiv toga da se glasanje izvrši tajno? Konstatujem da je od prisutnih 39 u međuvremenu još jedan poslanik je stigao, od prisutnih 39 poslanika 7 je bilo da se glasanje izvrši javno, protiv je bilo 22, uzdržanih 9. Prema tome prijedlog nije dobio potrebnu većinu glasova i kako to Poslovnik predviđa, glasanje ćemo izvršiti na način da se dobije i potrebna većina prisutnih, dakle kandidat je prihvaćen i izabran onaj koji dobije potrebnu većinu prisutnih i da istovremeno ima po jednu trećinu glasova iz svakog entiteta. Redom kako je predstavljeno i redom iz nroda kako smo se dogovorili, stavljam bošnjačke kandidate na glasanje, i pozivam vas da se izjasnite, ko je zato da jedan od predsjedavajućih Predstavničkog doma iz reda bošnjačkog naroda bude Genjac Halid? Ko je za? Za je 31. Moramo po entitetima. Dakle to je potrebna većina prisutnih od 39, trideset jedan moramo po entitetima vidjeti. Molim vas sa prostora Federacije, ko je za? 26 17 glasova sa prostora Federacije potrebno je 10,ima 17, dakle ispunjena je kvota. Molim vas sa prostora RS ko je za? Sa prostora RS potrebno je 5 glasova, ima 14. Prema tome ispunjena je potrebna kvalificirana većina. Stavit ćemo na glasanje i drugog kandidata, budući da se radi o prijedlogu. Ko je zato da iz reda bošnjačkog naroda jedan od predsjedavajućih bude Sejfudin Tokić? Ko je za? Sedam za. Obzirom da nije potrebna, dakle da se radi ovdje izvršeno je brojanje. Ko je protiv? Sedam. Ko je suzdržan? Dakle, dva kandidata – kandidat Genjac dobio je 31 glas za sa potrebnom entitetskom kvalificiranom većinom. Sejfudin Tokić kao drugi kandidat dobio je sedam glasova. Prema tome, konstatujem da je potrebnom većinom i kvalificiranom većinom za jednog od predsjedavjaućeg Predstavničkog doma izabran Genjac Halid. Zahvaljujem. Prelazimo na glasanje za člana, odnosno za jednog od predsjedavajućeg iz reda srpskog naroda. Kao što je poznato predložen je jedan kandidat i to je Banjac Mirko. Pozivam poslanike da se izjasne, ko je zato da jedan od predsjedavajućih bude iz reda srpskog naroda bude Banjac Mirko. Ko je za? Zahvaljuejm. Potrebna kvantitativna većina je da izvršimo glasanje po entitetima. Molim vas sa prostora Federacije, ko je zato da jedan od predsjedavjaućih bude gospodin Banjac? Zahvaljujem. To je potrebna većina sa prostora Federacije. Molim vas sa prostora RS, ko je za? 13 dakle potrebna većina i sa prostora RS. Pošto drugih kandidata nije bilo, konstatujem da je i potrebnom većinom i entitetskom kvalificiranom zastupljenošću glasova za jednog od predsjedavajućih, odnosno za predsjedavajućih iz reda srpskog naroda izabran gospodin Banjac Mirko. Zahvaljujem. Prelazimo na glasanje za ejdnog od predsjedavajućih iz reda hrvatskog naroda. Predložena su dva kandidata gospodin Skopljak i gospodin Mijačević. Dakle, Skopljak Pero i Mijačević Ivan. Redom kako su predloženi stavljam na glasanje. Ko je zato da ejdan od predsjedavajućih Predstavničkog doma odnosno predstavnik hrvatskog naroda u Kolegiju Predstavničkog doma bude Skopljak Pero da se dizanjem ruku izjasni, ko je za? 16 za. Od 39 prisutnih to nije potrebna većina glasova nadpolovična. Bilo bi potrebno 20 ili 19. Budući da nije dobijena potrebna većina glasova nije potrebno većina glasova nije potrbno glasanje ni po entitetima. 27 Stavljam drugi prijedlog kandidata s tim što ću ovo glasanje izvršiti do kraja za i protiv. Dakle, 16 je za, ko je protiv toga da Skopljak Pero bude kandidat? Ko je suzdržan? Dakle, 16 za, 8 protiv i 14 suzdržanih. To je situacija glasanja, konstatujem radi zapisnika .. Stavljam drugog kandidata za jednog od predsjedavajućih, odnosno kandidata iz reda hrvatskog naroda to je Mijačević Ivan. Pozivam poslanike da se dizanjem ruku izjasne ko je za Mijačević Ivana? Dakle, 9 za - nije dobivena potrebna večina, ali ću glasanje dovesti do kraja. Ko je protiv? Ko je suzdržan? Konstatujem da je kandidat Mijačević dobio 9 glasova za, 5 glasova protiv i 24 uzdržana. Odnosno, konstatujem da kandidat Mijačević Ivan nije dobio potrebnu večinu i potrebnu zastupljenost. Konstatujem da član Kolegija, odnosno jedan od predsjedavajućih, odnosno kandidat iz reda hrvatskog naroda nije izabran, što će, naravno, iziskivati naknadne konsultacije u skladu sa Poslovnikom i Ustavom Bosne i Hercegovine. Ja se zahvaljujem svim poslanicima na ukazanom povjerenju i, konstatujući da smo izabrali od tri potrebna dva kandidata, ja ovaj nastavak 1. konstituirajuće sjednice zaključujem. Hvala. Gospođa Havel se javila za riječ.
Ja se ispričavam - ukoliko je data stanka, ako nije, ja molim ispred Kluba HDZ stanku.
Dakle, Klub poslanika HDZ je zatražio pauzu - koliko molim vas? - pola sata. Pauza Obaviješten sam da su svi poslanici prisutni na današnjem zasjedanju zauzeli svoja mjesta i, kao što vidite, novoizabrani kolega Banjac je zauzeo svoje mjesto, Klub poslanika HDZ-a je zatražio pauzu od pola sata i mi smo tu pauzu upravo završili. Pozivam predstavnika Kluba HDZ-a ili predsjednika Kluba HDZ-a da, ukoliko ima potrebe, stav iznese ili šta je bilo tema konsultacija na Klubu. Gospođa Havel.
Pozdravljam dame i gospodu, Mi smo imali potrebu da se dogovorimo vezano za Poslovnik. U ovom trenutku ne bih dalje ništa - nastavićemo konsultacije vezano za našeg člana za zamjenika ovog visokog doma. Ali, sad bih ovdje htjela odmah reagirati, ovu sjednicu ako nastavljamo staru, onda novoizabrani ne bi trebali sjediti ovdje. Ako imamo novu 28 sjednicu, onda stari predstavnik hrvatskog naroda ne bi trebao biti ovdje. Dakle, mjesto predstavnika hrvatskog naroda je upražnjeno i ono ne bi trebalo biti popunjeno do popune u ovom visokom domu. Hvala lijepa.
Gospodin Banjac je zatražio riječ. Ja ću gospodinu Banjcu dati riječ i to je jedan od razloga što je došao na ovo mjesto, pa ćemo slučaj razriješiti. Izvolite.
Uvažena gospodo poslanici, gospodo predsjedavajući, Želim da se zahvalim svima vama koji ste glasali za mene kao člana Predsjedništva ovog visokog doma iz reda srpskog naroda. Nadam se da će vrijeme pred nama biti oplemenjeno saradnjom u interesu sprovođenja Dejtonskog sporazuma. Drugo što želim reći, odnosno predložiti da ovaj visoki dom donese sljedeći zaključak: U vezi jučešnjih događaja, predlažem da ovaj visoki dom osudi postojanje tajnih spiskova Haškog tribunala, jer ti tajni spiskovi ne doprinose implementaciji Dejtonskog sporazuma u Bosni i Hercegovini. Molim da se ovaj visoki dom o tome izjasni. Hvala.
Ja se nadam da će se još neko od poslanika po ovom pitanju uključiti u raspravu. Međutim, moram podsjetiti na nadležnosti Haškog tribunala, na odredbe Ustava Bosne i Hercegovine i Sporazuma u Dejtonu koji se tiču Haškog tribunala i sve konvencije koje su tim Ustavom preuzete. Prema tome, ne sporeći da se ovo stavi na glasanje - dakle, kao prijedlog poslanika, moram izraziti bojazan da Parlamentarna skupština Bosne i Hercegovine nema ingerencija da utiče na takav način na rad Međunarodnog tribunala u Hagu. Dakle, to je moja napomena. [[govori s mjesta Banjac]] Dakle, uvažavam primejdbu Kluba zastupnika HDZ-a. Može se postavit pitanje da li se do izbora novog zadržava stari. To je pitanje gdje mogu da rješavaju, da diskutiraju o tome. Međutim, ja osjećam potrebu da se gospodinu Lozanciču i za posao koji je do sada obavljao i za saradnju koju je ispoljio i za sve ono što smo uspjeli riješiti i dogovoriti u dosadašnjem periodu - da se gospodinu Lozančiću zahvalim, nadajući se, naravno, i ubuduće takvoj saradnji. Gospodin Banjac.
Uvažena gospodo poslanici, Ja nisam sporio niti sporim nadležnosti Haškog tribunala - dapače, ja ih uvažavam, ali sporim postojanje tajnih spiskova, jer oni ne vode ni stvaranju povjerenja, niti vode brzoj i boljoj implementaciji Dejtonskog sporazuma. Znači, moja osnovna primjedba i želja da se to riješi jeste da ovaj visoki dom, uvažavajući 29 nadležnosti, a to nije u suprotnosti niti sa Dejtonskim sporazumom, nigdje to ne stoji - ako stoji da se mogu imati tajni spiskovi, nek mi neko kaže gdje se to nalazi, a javni spiskovi neka postoje. Jer, nećemo sada da se svi osjećamo ugroženim, jer, molim lijepo, na tajni spisak može ići ko god hoće, ja ne želim takvu situaciju. Naš prilog bi trebao da bude konstruktivan, jer mi smo ovdje odgovorni za sprovođenje Ustava Bosne i Hercegovine. Hvala.
Imamo trojicu prijavljenih - gospodin Silajdžić, gospodin Lagumdžija i gospodin Tokić.
Dame i gospodo, kolege poslanici i zastupnici, Ja moram reći, ja sam malo iznenađen ovim prijedlogom, jer prije svega mi nemamo ingerencije nad Haškim tribunalom, Haški tribunal može imati javne i može imati tajne liste. Ukoliko tajne liste pomažu da se ratni zločinci kazne, onda je to dobro za sve nas, a posebno za ovaj Parlament. Dakle, ukoliko tajni spiskovi mogu pomoći da se riješi jedno vrlo važno pitanje u Bosni i Hercegovini koji nas koči u integracijama sa svijetom i Evropom, onda mislim da je to dobro. Ja se ne osjećam ugroženim tajnim spiskovima. Mi se ovdje ne osjećamo ugroženim, jer nismo ratni zločinci. Ako je onaj ko je u Srebrenici ili bilo gdje drugo činio ratne zločine onda treba da se osjeća ugroženim, mislim da je to u interesu svih nas - provođenje Dejtonskog sporazuma prije svega. Naprotiv, mislim da tajni spiskovi pomažu uspostavljanju povjerenja, a ne obrnut, ali povjerenja da kažem tako na novoj osnovi sa svim. Na osnovi istine, a ne osnovi sakrivanja, posebno onih koji su ratni zločinci. Ja sam nalo prije razgovarao sa prof. Filipović u pauzi i pitao sam je kako stoji naša stvar u vezi sa prijemom u Vijeće Evrope? Ona će vjerovatno o tome imati konferenciju za štampu i dobro bi bilo da naša javnost zna. Osnovni problem jeste činjenica da osumnjičeni za ratne zločine nisu u Hagu i da ih mi kao država BiH nismo predali. Oni nas gledaju kao državu BiH, svi naši predstavnici tamo se zalažu da se što prije primimo u Evorpu, međutim, odgovor je da mi moramo ispuniti minimumuvjeta koji su tamo postavljeni. Ja vjerujem da će to i gospodin Bičakčić potvrditi, jer kolikoo znam oni rade zajedno na tome. Dakle, ukoliko ti ljudi ne budu privedeni, mi vjerovatno u aprilu i maju nećemo moći postati članovi Vijeća Evrope. U našem je interesu da su evropske integracije da BiH uđe u Evropu, ovo nam smeta. Ako javni ili tajni spiskovi pomažu u tome i pomaže konačno da mi među nama znamo ko je šta radio, onda sam ja i za tajne spiskove. Ja mislim da ćemo to unaprijediti povjerenje među nama, a ne obrnuto. Hvala lijepo.
Hvala. Gospodin Banjac.
Ja se izvinjavam što moram ovako razgovarati. Gospodo, osnovni postulat demokratije je javnost rada. To je osnovni postulat. Mi ovdje svi govorimo da ćemo i razvijati i graditi, unapređivati demokratski odnos. Ja nisam ni pomislio, ali tvrdim da ne postoji nigdje u Dejtonskom sporazumu da Haški tribunal može da ima i jedne i druge spiskove. Ako taj tribunal radi na činjeničnom stanju, a nadam se da je tako, 30 onda nema osnove za bilo što tajno. Postavljam pitanje – kako to da postoje javni spiskovi koji ne ugrožavaju tajnost i tajni koji ne ugrožavaju javnost. Kako je to moguće? Ne razumijem! Hoću da mi se odgovori za što je to tako. Zbog čega, znači, tajni spiskovi pomažu ovima, da li to znači da i ovi odmažu ovim. Hvala.
Tribunal se naravno ne bavi demokracijom,nego se bavi osumnjenim za ratne zločine. Replika – gospodin Silajdžić, a nakon toga Lagumdžija, pa Tomić.
Nemam običaj izlaziti dva puta, ovo je vrlo važna stvar za mene. Ratnih zločina je u Bosni bilo i grobnice masovne koje se otkopavaju o tome govore. Da li je to bilo javno i da li se možemo služiti postulatima demokratije, osvjetljivajući najteži zločin protiv humanosti nakon Drugog svjetskog rata u Evropi, da li sada možemo pozivati principe demokratije o otvorenosti i javnsoti u pomoć. Ja mislim da će svima nama pomoći, gospodo, ukoliko bez obzira kako taj Haški tribunal radi javnim ili tajnim spiskovima da se ti ljudi otkriju. Ako treba tajnim, onda mislim da mi svi upravo trebamo glasati za podršku Haškom tribunalu koji to radi i onim ljudima koji taj posao rade. Ni jednom narodu, ni jednom građaninu u BiH ne može ići u prilogu ako neko od ratnih zločinaca ostane nekražnjen samo zbog toga što je tajni i javni. Druga je stvar Međunarodna zajednica. Ja imam prigovor, takože, dragi kolega, na Međunarodnu zajednicu, jer je onda kada su ti ratni zločini bili gotovo javni, tada nije imala adekvatne političke volje da kaže da ih zaustavi, pa se sada mora služiti tajnim spiskovima, dakle, na žalost ti zločini su bili u dobroj mjeri vrlo često i javni. Tada je trebalo reagovati. Ovo je zakašnjelo reagovanje, ali u svakom slučaju sve što doprinosi tome, ja sam za to da pozdržavam Haški tribunal upravo obrnuto, sve što se može učiniti ko god je kriv, makar i za jedan život, da odgovara tamo. Hvala lijepo.
Gospodin Lagumdžija.
Uvaženi zastupnik kolega Tomić me je, dok sam dolazio ovamo pitao, je li to amandman, ne, nije amandman, nego je zakon. Naime, ponukan diskusijom gospodina Banjca, koji mislim da je otvorio pitanje koje je sigurno o kojem treba ovaj dom da se izjasni i to ne treba sporiti, ja bih dao svoj mali doprinos njegovom prijedlogu. Naime, za one koji to znaju, koji su u prošlom sazivu bili u ovom parlamentu, da vas podsjetim, 8.maja prošle godine, jedan od ljudi koj je sad zastupnik-poslanik u ovom Domu je uhapšen pod optužbom za ratne zločine, ne radi se o Đedoviću, radi se o gospodinu Ivanu Mijačeviću i tada smo uputili zahtjev nadležne institucije su na insistiranje naše, uputio je zahtjev haškom tribunalu da da i da u skladu sa tzv. Pravilima puta i Rimskim sporazumom se gospodin Mijačević ili Hagu isporuči ili pusti. Dan nakon toga, 9.maja prošle godine, možda neke simbolike ima u tome, to je Dan pobjede protiv fašizma, ja sam uputio kao poslanik u skladu sa Poslovnikom, ne trebam se pozivati na članove, to manje-više znate, Zakon o uslovima i načinu postupanja državnih pravosudnih organa u vezi sa kažnjavanjem ratnih zločinaca. Taj 31 zakon je negdje malo više od godinu dana se kretao po parlamentarnoj proceduri i na kraju je na jednom zasjedanju prošlog saziva dobio većinu glasova, ali nije podvrgnut do kraja proceduri, jer je falila jedna trećina iz jednog entiteta i onda smo trebali završiti tu proceduru do kraja. Da ja sad ne bih ulazio u završavanje te procedure, ja bih iskoristio prijedlog gospodina Banjca da sugerišem, da mi za prvu narednu sjednicu,što se mene tiče možemo zakazati je sutra odmah, to je ona sjednica na kojoj ćemo govoriti o Madridu, a možda pričajući o madridu nijeloše da i ovu temu na pravi način ovdje otvorimo, jer bi to bio veliki doprinos Madridskoj konferenciji, dakle, da ovu tačku dnevnog reda, uslovno rečeno, možemo je preformulisati, ja bih bio vrlo sklon da upravo na tragu, zahtjeva gospodina Banjca definišemo tačku dnevnog reda i po toj tački dnevnog reda, ja ponovo i u proceduru stavljam Zakon o uslovima i načinu postupanja nadležnih državnih i pravosudnih organa u vezi sa kažnjavanjem ratnih zločinaca, drugim riječima, Zakon koji ima četiri člana i koj će dobiti u pripremi za sljedeću sjednicu o saradnji sa Haškim tribunalom. Ovdje imamo gospodina Skopljaka koji je bio kandidat za kojeg je gospođa Havel rekla, on je već surađivao, pazite,imamo ovdje dva čovjeka – gospodin Mijačević je tražilo se, pa rekli ne treba, fala, ne treba nam u Hagu,nije - nema elemenata. Gospodin Skopljak je bio, pa nam se vratio otamo, oslobođen. Potpuno drugi slučaj. Dakle, nema razloga da ne uvedemo red u ovu oblast i u tom svjetlu, ja mislim da bi dobro bilo, možda ako hoćete da otvorimo i danas raspravu na tu temu, ali da mi kao Parlament pozovemo danas sve državne organe svih nivoa, da u skladu s Ustavom BiH – Dejtonskim, izvrše svoje obaveze prema javnim spiskovima, pa kad izvrše obaveze prema javnim spiskovima, biće gužva tamo u Hagu, ovi tajni će onda malo pričekati. Ali pošto se javni ne realiziraju, onda se vjerovatno poteže za tajnim. Zato možda ne bi loše bilo, ako hoćete da to stavimo na glasanje danas, dakle, ja predlažem: 1. Novo zasjedanje tačke dnevnog reda na nadležno Ministarstvo za civilno i ostalo što uz to ide, u čijoj je nadležnosti ovo pravosuđe, da nam pripremi odgovarajuću informaicju. Ukoliko danas treba da se izjasnimo, mislim da bi dobro bilo da damo podršku svim državnim organima da sarađuju na javnim spiskovima da se tajni ne bi morali, da tako kažem aktivirati. 2. Koristeći svoje poslovničko pravo, predlažem ovaj zakon i tražim da se uvrsti u redovnu proceduru. Ja ću vam ga dati, kolega Genjac, ponovo, dakle, prvi put kad bude mogućnosti da se to uradi, a jedan mali komentar moram dati. U zadnje vrijeme se ovdje često govori da se stvara oko Haškog tribunala jedna psihoda jedna atmosfera po kojoj svi treba da se plašimo tog suda. Ja bih zamolio ovdje poslanike da ne koriste tu retoriku naročito u ovom domu, evo recimo niti ja niti bilo ko iz stranke koju predstalvjam se toga ne plaše. Narpotiv, molim vas nemojte da se stvara psihoza na čitav jedan narod ili građane ove zemlje treba da se toga plaše. Svaki narod i svi građani ove zemlje treba da se plaše što taj sud ne radi svojposao i što nadležne državne institucije ne sarađuju sa tim sudom, pa se mora primijenjivati ovakvim metodama koje objektivnone vode ka rješenju dok mi sami sa sobom ovdje ne razriješimo da moramo sarađivati sa tim sudom na pravi način. Ja bih zamolio koristim to kao pravo na replikud a se ovdje ne uvodi kategorija kolektivnog straha od ponavljam, ni ja niti bilo koi iz SDP-a i što se mene tiče ja bih čak predložio, ako što kažu, zastupnici – poslanici, najvećeg doma, da 32 odmah ovdje damo pismenu saglanost mi kao poslanici da ćemo u startu odgovoriti dobrovoljno na svaki poziv takvog suda. Izvolite da pokažemo na taj način. Ako je to problem, ako nas 32 da kažemo, izvolite mi se ne plašimo. Imamo dva čovjeka koji su bili otišli nisu ih zvali i sl. Imamo znači dva čovjeka koji se toga više ne boje. Skopljak i Mijačević imaju razloga da se više ne boje, na nas 40 ostalih da potpišemo, e sada što vi sada ne možete dalje kolega Skopljak ja čekam d aizaberu vas iz HDZ-a ili vas ili nekog drugog pa da čestitam ovojkoaliciji koja osam godina postojala i pukla na sedam dana pa se sada ponovo pridigla na noge. Mislim neću unaprije da čestitam ali ćemo vamčestitati, presabtraćete se vi. Izvolite imate li pitanje gospodine Silajdžiću. Koja Koalicija gospodine Silajdžiću. U okviru teme, da li je gospodin Silajdžić u okviru teme, znači sa mjesta može bez odobrenja da razgovaramo iprekidamo, je li touvodimo kao pravilo? Znam da sam ja puno govorio o ratnim zločincima ne sumnjam. Ja dakle, da privedem svoju diskusiju kraju. Tražim izjašnjenje o mojim predlozima gospodine Genjac, trebamli ih ponoviti, koristim priliku da po javljanju ovom zamolim gospodu iz CD Koalicjje da ubuduće ne koriste skupštinske pauze za sazivanje pres konferencija na kojima će optuživati nas za ono što smo radili za ovom govorinicom. Ne znam jesam li bio jasan. Molim vas gospodine Silajdžiću izadjite za govornicu vrlo rado ću vamobjasniti sve što vam treba objasniti, ali bojim da će vam malo biti vremena. Ja vas molim da meni više nedobacujete u smislu nemoj filozofirati i slično, ja slušam vaše filozofiranje malo duže negoštoto vama izgleda prijatno.
Molim vas nesporazum je izazvala riječ “koalicija”, izvolite gospodine Lagumdžija.
Gospodine Genajc nesporazum je izazvalo dobacivanje kopredsjedavajućeg i člana ovog doma koji je meni dobacivao da ja ovdje filozofiram, mada on sjedi već dvije godine i filozofira ovdje u neustavnoj poziciji.
Hvala. Vjerovatno kada je spomenuto da je neka koalicija da se čeka da se čestita bilo je neka koalicija pa se mislilo čestitati pa druga tu je ispao nesporazum. Zato je to izazvalo, ali ja imam 3 ili 4 prijavljena diskutanta, evidentirao sam prijedloge i molim poslanika Lagumdžiju da ostavi ovaj prijedlog zakona da imamo na glasanju, dakle, redom su se priajvili sljedeći: gospodin Tokić, gospodin Deretić, Malkić i gospođa Filipović i gospodin Tomić.
Predsjedavajući, dame i gospodo poslanici, Krasno je bilo slušati ovu priču ko sa mindera što je na temu, ja vas pitam šta mi sada kao tačku dnevnog reda imamo. 33 Vi ste gospodo izabrali jedni druge kako ste izabrali 1990.godine, Silajdžić je glasao za gospodina Banjca, Banjac je glasao za gospodina Halida Genjca, nećete mi oduzeti riječ, molim vas sačekajte ja vam otvaram novu temu, a tema je suštinska. Da bi meni dali riječ, morate vi ćutati, to je osnovni postulat da jedan priča u skupštinskoj sali i vi ćete morati poštovati taj postulat. Tema je sljedeća: Osam godina, odnsono devet godina vi pravite farsu u kome glasate ovdje ste izostavili HDZ-e, SDS i SDA sam što glasate jedni za druge, poslije rasklinjete se o pričama koje nemaju veze sa rješavanjem problema ljudi, pretvarate ovaj parlament u parlament koji ne postoji nigdje u Evropi, da li će odgovarati ratni zločinci. Individualno odgovaraju. Pretvarate ovaj parlament u sijela kakva ih vi možda upražnjavate negdje, a to je da sa mindera se neko može javiti i polemisati izvolite za ovu govornicu i odgovorno raspravite. Stoga, ja predlažem da se prekine rasprava o tome da li treba u Hag ili ili ne, da li ima tajnih spiskova ili nema. Svi imaju razloga da se plaše i da se plaše i da se plašite i što se plašite. Mi ćemo insistirati ne za naredne i za gospodina Peru Skopljaka koji se vratio, ne za naredne i mandate narodne, nego za narednih 15 – 20 godina, za svaki individualni zločin, i to jednako bio on napravljen u Sarajevu, individualno prema jednom čovjeku, bio napravljen masovno kao što je u Srebrenici. Ali ovaj parlament gospodine Banjac, nemate pravo da nejga pretvarati u jednu pričaonicu o onome što u Evropi niko ne postavlja kao pitanje. Ja sam tražio od poslanika SDA da mi kažu ko je taj kandidat Banjac, jer nisam znao vašu biografiju. Vi ste ovdje odmah predstavili, ne može u rukovodstvu Skupštine po mojoj pameti sjediti čovjek koji osporava pravo Hagu i Tribunalu u Hagu, čiji je mandat u skladu sa Dejtonskim mirovnim sporazumom da radi svoje posao. Govorimo i o tajnim i javnim optužnicama, što je sa javnim optužnicama? Što nema Karadžića, Mladiću Hagu, za što ne odu i prijave se? Ja sam za ovom govornicom stalno insistirao na osumnjičenim za ratne zločine, nikada nisam govorio o ratnim zločincima, vis te naravno brzopeto govorili i razgovarali, i nebrinite, doći će zločini su puno činjeni, doći će i neko koji samouvjereno ragovaraju o tome i urpavo su ta njihova bojazan. Svaki njihov zločin, a on je pravljen po političkom konceptu gospodine Silajdžiću, vezane 2 ili 3 zastave, koje vi samo povremeno vežete kada podjelite fotelje i sada bi ko naredne dviej godine ponovo vi rspravljali navodno o principima. Prekinite ovu raspravu, hajdemo razgovarati o Madridu, hajdemo razgovarati je li prvo može sjediti ovako rukovodstvo, prvo govorim o vama dvojici, jedan daje svom pretpostavljenom iz koalicije da govori sa stolice, drugi soprava mimo dnevnog reda funkcionisanje tribunala u Hagu. Po mojoj pameti ja predlažem da se nanovo izjasnimo s obzirom na diskusiju gospodina Banjca, o njegovom mandatu ovdje i s obzirom na više ponašanja gospodine Genjac, o vašem mandatu, i molim to stavite na glasanje i to tajno. Hvala.
Hvala gospodine Tokiću. Gospodin Tokić je velikim dijelom u pravu,naime, ako ostavimo ovu rapsravu još će se dodatnih magla ovdje prosuti, kao npr. magla da je temeljzločina između ostalog u Srebrenici i stranka o kojoj on govori i o vezivanju zastava. Dakle, to je prva činjenica koju sam ja saznao iz ove rsprave. To je jedna stvar. Druga stvar ja ću dati svima riječ i načine kako su izvršeni prijedlozi stavljati ih na glasanje. 34 Gospodin Banjac se javio za repliku.
Uvaženi poslaniče Tokiću, Nemoj te si uzimati za pravo da prepričavate nešto kako vama odgovara, a posebno čuvajte da vam ne skoči adrenalin, jer kad se emocije porastu, razum pada. I nemojte molim vas, ako posotji ovdje stenogram, tražim da se odmah traka pusti, ja nisam tako govorio i, ako želite ovu govornicu koristiti za vašu političku promociju, ja to razumijem, ali ne opravdavam. Ja sam rekao da aposlutno poštujem Dejtonski sporazum, da apsolutno poštujem i uvažavam Haški tribunal, ali da smatram da ne doprinosi to što postoje tajni spiskovi implementaciji Dejtonskog sporazuma na ovim prostorima. Molim vas, vi hoćete da mi uskratite pravo da mislim, vi hoćete da uskratite mi pravo da predlažem vi znate da u skladu sa Poslovnikom ja na to imam pravo, vi možete da budete protiv toga i bez da me vrijeđate, ja mogu da vam kažem mnogo toga i da vas ne uvrijedim, ja to i nemam namjeru. Ali, potšovani gospodine poslaniče, nemojte ovo tjerati na mlin narodski rečeno koji vama dogovara. Poslušajte da o tome zauzmete stav kako vi mislite da treba, i ja ću to poštovati. Ali, isto tako dajte mi pravo da ja zauzmem stav kakav meni odgovara i za što imam činjenične dokaze, ja ne osporavam niti postojanje, niti rješavanje toga, već jedan postupak za koji smatram da nije u skladu s demokratijom, čini mi se da je gospodin Lagumdžija i rekao da to postaje tajnih spiskova ima nekakvo svoje loše, da ima svoju nekakvu lošu stranu ili podlogu. U dijelu svoje diskusije čini mi se rekao, ja se izvinjavam ukoliko sam, ako. Dalje, meni ne pada na pamet da ovo širim, gospodo pa da nauči mo se da ovdje demokratski radimo, izjasnimo se o svakom prijedlogu, pa zar treba sad ćemo sve vješati, onda ću ja da predložim nešto drugo što vam neće pa ćemo glasati. Za što? Ovdje postoje ljudi koji imaju pravo na mišljenje. I vi sada meni hoćete da osudite gospodine zato što mislim. Hoćete me da osudite zatoš to predlažem, ja vas neću niti optužujem niti osuđujem. I molim vas da mi takvo pravo ne uskraćujete. Prema tome, ja msilimd a treba sve međunarodne orghanizacije poštovati u skaldu sa Dejtonskim sporazumom da treba da budu u okviru mandata koji im je povjeren Dejtonskim sporazumom i da ne treba daizlaze iz mandata koji im nije povjeren. I ja se zalažem zato. I ništa drugo. A ovo što kaže gospodin oko zakona. Uvaženi gospodine poslaniče, Ta stvar je na entitetskoj osnovi i ne spada u krug rješavanja ovog visokog Doma što se može vidjeti iz nadležnsoti Ustava BiH. I molim vas da ne ulazimo u proceduru koja nam nije. Kako će postupiti entiet, to je stvar poslanika u entitetima, pustimo to njima i neka oni to rješavaju. Hvala.
Hvala. Gospodine Deretić, izvolite. Replika poslanik Lagumdžija.
Uvaženi predsjedavjaući, kolege zastupnici i poslanici, Da se nebi rasplinuli, prvo želim konstatovati da ja nisam rekao da su javni spiskovi loši, tajni spiskovi izvinajvam se, da tajni spiskovi su loši, nego ponavljam konstataciju i stojim iza nje i molim da se vrlo jsno precizira, a to je da je loše što se javni spiskovi ne realizuju na bazi pune saradnje svih nadležnih organa na činoj teritoriji BiH od centralnih do najnižih lokalnih i da to proizvodi situaciju da se onda koristi i tajni spiskovi, jer ovo ne funkconiše, to je moja tvrdnja, i u tom svjetlu da ne bi zabunu pravili gospodine Genajc, ja predlažem samo od svih mojih ovdje diskusija zaključaka, prijedloga i sl. da se na glasanje stavi da zar ova rasprava čitava pokazuje da na ovom parlamentu treba vrlo jasno i precizno razjasniti koje su obaveze vezano za sud za ratne zločine u ovoj zemlji. I u tom svjetlu kandidujem za slijedeću sjednicu tačku dnevnog reda, koja se zove da nam nadležno ministarstvo pripremi uvod zato, koja se zove “Sprovođenje obaveza po Dejtonskom sporazumu u domenu gonjenja, kažnjavanja ratnih ljudi optuženih za ratne zločine i saradnja nadležnih institucija”. I u to9m svjetlu kao prilog toj, ja stavljam u proceduru svoj zakon i kao prilog tome smatram legitimnim zahtjev gospodina Banjca da se u toku te rasprave po toj tačci dnevnog reda pripremljena na redovnoj sjednici raspravlja i o stvarima koje je on sada pokrenuo, ne sporeći s tim da se ne slažem sa njegovim stavom, ali mu dozvoljavam pravo i mislim da je njegova diskusija otvorila prostor i potrebu da se upravo o tome ovaj dom konačno poslije dvije godine ili tri godine Dejtona izjasni. Ako je nadležno, odlučit će da nije i mlim lijepo, idemo dlaje, nek izađe Vijeće ministara sa prijedlogom i kaže nam nije u nadležnosti. Nema problema, možemo i o tome razgovarati. Hvala.
Gospodin Tokić, replika.
Gospodine predsjedavjaući, dame i gospodo poslanici, Ja sam zamolio da se prekine rasprava oko ovoga i to je bila poslovnička odredba, i zamolio sam da se izjasnimo o mndatu, ja ne sporim da se ovdje može iznijeti sve što neko misli da treba iznijeti, ali sporim mogućnost da ovom visokom Domu danas-sutra predsjedava neko ko osporava aktivnsoti tribunala u Hagu, ili ako hoćete još bolje, hoćud a vidimponovo vaše ruke za vašeg knadidata, od Mustafe Pamuka, Hrisa Silajdžića, Bičakčića, hoću baš da vidim, hoću da vidim te ruke da se vi izajsnite o tom pitanju. A gospodine Banjac, pazite vi morete samo paziti ja sam dugo u parlamentanoj proceduri i svašta sam ja preživio, tako da se ne trebate brinuti za adrenalin moj, ali vi morate pratiti logiku svog nastupa, vi oko prilike ovako nastupate. Ja insistiram da se ovaj visoki Dom izjasni o tome, o tajnim optužnicama, a poslije kad mi kažemo treba otvoriti raspravu i to čak zakonski sankcionisati, onda zaboravi pamet šta je rekla prije, šta su usta rekla prije pet minuta pa kaže to nije u nadležnosti ovog Doma. Gospodine Banjac nemojte takve nelogičnosti praviti, ako nije u nadležnosti ovog visokog Doma, niste to trebali ni spominjati, a mislim da nije hvala Bogu u nadležnosti ovog Doma u kome sjede još uvijek većina onih koji su vezali zastave SDA, SDS i HDZ nadležnost i djelatnost Haga, jer da jest, Haga nebi bilo, to je meni sasvim jasno. Sva sreća niej u nadležnsoti i u tom smislu ja se slažem 36 s vama, pa zato nemojte ni potezati to pitanje ovdje sa manjom ili većom strpnjom sačekate hag ako vam je mirna savjest nemojte nikakvih razloga, ako vam je puno, ako ima ljudi koji su puno neizvjesni nek odu do Haga, odu i vrate se. Ja znam jednog gospodina koji je bio u toku rata u Hagu Milorad Dodik i poslao razglednicu nekim odatle i rekao nema problema, tako mislim da trebate vi koji ste učestvovali u rukovodstvu rješavati svoje strpljenje. Hvala.
Gospodine Banjac,izvlote.
Ja se izvinjavam ponovo postoji netačan navod. Uvaženi gospodine poslaniče Tokiću, jer stvarno treba da ja još jednom ponovim da neosporavam nikakve naldežnosti ničije i ja sam to javno rekao, i vi ponovo kažete da je to ... ko Boga vas molim da slušate. Hoćete li stenogram da pnovim, dajte da to uradimo, hajde molim vas da pustimo stenogram da vidimo jesam gdje sam ja to rekao, i nemojte ko Boga vas molim da više mi impotirate nešto što nisma rekao, a to ako vi hoćete da se ne može, vi znate da je osnovno pravo poslanika da ima pravo iznijeti svoje mošljenje,i vi meni tražite zaknu za iznošenje svog mišljenja, pobogu za što to? Šta vam je cilj? Ja znam, ali ja neću da on izlazi van institucije ovog visokog doma i nemojte to više rediti. Slušajte, ako treba, molim vas prije izlaska poslušajte stenogram, vidite da nisam to rekao, pa izađite i recite - nisi to rekao. Ja što nisam rekao nisam. Vi hoćete da mi uporno stavite na dušu da sam ja osporio ingerencije jednog visokog tribunala. Nije tačno. Ponovo ponavljam da ne. Ja tvrdim da sve što se radi tajno ne doprinosi demokratizaciji, ništa drugo i tvrdim da to treba raditi javno. Ništa drugo. Ako je to sporno gospodo da treba javno raditi, onda je to nešto drugo. Ja uvažavam takav vaš stav.
Gospodin Deretić.
Gospodine predsjedavajući, uvažene kolege, S obzirom na prijedlog koji je iznio gospodin Banjac - dakle, ovdje se radilo o tome i predložio je da se ovaj Predstavnički dom izjasni o tajnim spiskovima osumnjičenih ljudi za ratne zločine u kontekstu našeg budućeg rada. Dakle, kao najviše zakonodavne institucije Bosne i Hercegovine, da bi donošenjem zaključka, jer apsolutno je nedvosmisleno tačno da mi ovdje ne možemo uopšte odlučivati o tome iz prostog razloga što to nije u ingerenciji Predstavničkog doma niti Parlamentarne skupštine Bosne i Hercegovine, ali ako se dobro sjećam, gospodin Banjac je predložio da se ide sa jednim zaključkom u najboljoj namjeri da tajni spiskovi ni na koji način ne doprinose našem daljnjem budućem radu koji bi trebao da se ogleda upravo u stvaranju uzajamnog povjerenja među narodima u Bosni i Hercegovini. Činjenica je, kaa su u pitanju ove liste, nama je svima dobro poznato po Dejtonskom sporazumu da je ipak Dejtonski sporazum donešen na temelju i iznikao je iz jednog sistema pravnog koji je nama apsolutno nepoznat, izuzev normalno ljudima koji se bave tim kao strukom, dakle anglosanksonskog sistema, u našem 37 krivičnom zakonodavstvu i u entitetu Republici Srpskoj i u Federaciji Bosne i Hercegovine, po Zakonu o krivičnom postupku tajnih optužnica nema, nema lista, jer naš pravni sistem se inače bazira i pripada tzv. interkontinentalnom odnosno evropskom kontinentalnom sistemu i u tom kontekstu za nas i inače tajne optužnice su nešto novo čime se mi do sada nismo susretali, avo dok nije potpisan Dejtonski sporazum. Nesporna je činjenica, gospodin Banjac ni jednog momenta, bar sam ga ja tako shvatio, nije želio da aludira na događaj od juče, on ga je samo spomenuo u kontekstu onoga što svakog građanina, objektivno, Bosne i Hercegovine koji je bio u vojsci može zateči. Ja se ne stidim da sam bio vojnik vojske Republike Srpske, ne stidim se da sam ranjen tamo. No, međutim, ja znam da mi je savjest čista, ali je za mene kao pravnika nelogično u ovom našem sistemu da danas-sutra, kao što reče jedan od mojih uvaženih kolega prethodnika, da li gospodin Lagumdžija, da danas sutra ko može garantovati da i Deretić neće biti priveden u Haga, pa završiti nakon pet godina, gdje treba da dokažem svoju nevinost. Dok ja dokažem tu nevinost završit ću kao iks ljudi koji su završili tamo. Još jedno, ja bih ovdje samo za ovom govornicom htio da spomenem jedan termin koji ja vrlo rijetko upotrebljavam, jedno veliko licemjerstvo, jer čini mi se da je dosta ljudi od 1992. godine pa do današnjeg dana na ovim prostorima koji su dobrim dijelom učestvovali u svemu onome što se dešavalo na području Bosne i Hercegovine, a pitanje da li će se ikada nači na listi za ratne zločine Haškog tribunala. U kontekstu toga, ja bih bio slobodan, ako mi dozvolite gospodine predsjedniče, predložiću samo jedan konkretan zaključak u kontekstu prijedloga gospodina Banjca. Dakle, zaključak ispred ovog Predstavničkog doma, koji bi se, eventualno, mogao razmatrati i donijeti. Dakle, prema kojem postojanje tajnih spiskova lica osumnjičenih za ratne zločine ne doprinose uzajamnom povjerenju poslanika u Predstavničkom domu, te se predlaže da se iste javno obznane. Hvala lijepo.
Gospođa Rađević.
Pozdravljam svu uvaženu gospodu prisutnu na današljoj sjednici ovog visokog doma. Nisam izašla da diskutujem, imam repliku, iako moje ime nije spomenuto, replika se odnosi na diskusiju gospodina Silajdžića, koji je rekao šta je imao i dalje ga ne zanima da li i drugi imaju šta da kažu. Djelimično i na diskusiju gospodina Lagumdžije i Tokić, odnosno to je replika na misli koje su zajedničke iz te tri diskusije, a to su misli koje kažu otprilike - ja se ne osjećam ugroženim, ja sam siguran - spominju se ljudi koji su bili u Hagu i na svu sreću sretno se vratili itd. Vidite ja se sa tim mislima slažem 100%, čak i u onom dijelu da kažem - ja se ne osjećam ugroženom. Međutim, poznajem braću blizance koji su bili u Hagu - Srbi su, pa je rečeno: greškom uhapšeni - možete ići. Danas nemaju po jedan bubreg, imaju slomljene ruke, noge, poizbijane zube i invalidi su do kraja svog života, koji je sasvim sigurno kraći nego što bi, vjerovatno, bez Haga bili. Poznajem i druge slučajeve, ali u čemu je razlika. Ovi se zovu Petar ili Dušan, a ovi se zovu drukčije. Prema tome, mislim da nema opravdanja da se kaže da čovjek koji nije počinio zločin ne može da ima strahove od toga da je nekoj tajnoj listi. Toliko ovaj put. To je bila samo replika, a ako bude bilo potrebe, diskusija će sasvim drukčije izgledati. Hvala. 38 [[govori s mjesta]]
Tražiću ovog trenutka pauzu. Ima samo jedna stvar, ima prijavljena četiri diskutanta, prije nego što ste vi dobili riječ. Ko hoće da diskutuje poslije pauze nek ostavi, ko hoće odmah molim vas, imam prijavljenu gospođu Filipović.
Poštovani predsjedavajući, dame i gospodo, Mi smo svi položili zakletvu - ja danas, a vi prije nekoliko dana - kojom smo se obavezali da ćemo poštivati Dejtonski sporazum i da ne predstavljamo ovdje samo svoje narode, nego da predstavljamo sve građane, da zastupamo sve građane Bosne i Hercegovine. Ne bih govorila o ovim opštim mjestima o kojima su drugi govorili, nego bih konkretno dala dva prijedloga u vezi prethodnog predloga poslanika Banjca. Dakle, moj je prijedlog da ovaj Parlament koji predstavlja sve građane Bosne i Hercegovine traži od svih nadležnih koji su nadležni za to da se svi osumnjičeni za ratne zločine sami predaju Haškom tribunalu. Dakle, ako ćemo nešto inicirati, hajte da iniciramo ono što cijeli svijet očekuje od nas. Neka su ljudi koji su osumljičeni a da li će biti optuženi i oslobođeni prepustimo Haškom tribunalu, neka se sami predaju haškom tribunalu a ne da ih kaobjesne vukove stranci kupe po BiH. To je moj prvi prijedlog. A moj drugi prijedlog, ako ćemo već slati neki apel haškom tribunalu dajte da pošaljemo apel da ne podržavamo tajne liste, da tražimo da postoji samo jedna lista i to javna lista, dakle sve one sa tajne liste neka prebace na javnu listu, jer naši narodi imaju pravo da znaju puna imena i prezimena onih koji su izvršili ratne zločine. Tu su moja dva prijedloga. Hvala.
Hvala gospođo Filipović. Meni su slijedećim redom bili prijavljeni, gospodin Tomić, gosodin Malkić, Bičakčić i Špirić. Gospodin Tomić, izvolite.
Dame i gospodo, štovani zastupnici, Ja želim reći da razumijem gospodina Banjca i ovo obzirom na situaicju koja se desila juče i njegovu reakciju, međutim pridružujem se onim svim diskutantima koji su tražili da ovo pitanej stavi na dnevni red ovog parlamenta i da se odnosi BiH sa Hagom urede na jedan institucionalan i korektan način i u potpunosti podržavam i diskusiju gospođe Filipović, nek se liste naprave javne, ali mora se znati ko surađuje u ime BiH sa Hagom? Kako idu informacije prema Hagu, od Haga itd? Nakon prošlih izbora prije dvije godine predsjednica suda u Hagu je došla u BiH i tražila da se sačini novi memorandum o suradnji BiH – Dejtonske BiH sa Hagom i da se utvrde 39 institucije koje će o tome surađivati. Nažalost zbog razmišljanja da to nije pitanje biH nego entiteta, a evo gospodin Banjac je današnjom reakcijom po meni potvrđuje da moramo to pitanje rješavati na nivou BiH i Predsjedništvo je to potvrdilo kasnije izborom oficira za vezu. Međutim, rad i odnosi sa Hagom su nastavljeni idalje svjetla javnost, ispod svjetla ovoga parlamenta i ispod bilo kakvih drugih institucionalnih odnosa. Za dobro sviju nas i da nebi bilo Pera Skopljaka i Zejnila Delalića i ove godine koja je gospođa prije mene pomenula, spiskovi trebaju biti javni i podržavam u cjelosti i po njima se treba raditi ali i odnos suradnej sa Hagom mora biti javna i u tom kontekstu mi smo čak predlagali i zalažemo se za uspostavu institucije, ureda ili bilo čega pri Vijeću ministara ili pri Predsjedništvu koje će o tim pitanjima razgovarati. S toga predlažem da ovo što smo svi danas praktično kroz svoja razmišljanja izrekli ne ulazeći u bilo kakve polemičke tonove i zađevice da naš zaključak bude da pitanje odnsoa sa Hagom bude jedna od tačaka dnevnog reda rada ovog Parlamenta i da se uvrsti u program rad koji bi se trebao usvojiti ja se nadam na jednoj od narednih sjednica ovog parlamenta.
Gospodin Banjac, izvolite.
Ja molim da se ponovo ne tumače, nego da se zna smisao prijedloga. U cilju efikasnijeg rada ovog parlamenta i stvaranja povjerenja a u skaldu sa Dejtonskim sporazumom, ja sam predložio zaključak, koji je u biti identičan sa drugim zaključkom gospođe Filipović. Što se tiče reuzimanaj ingerencija, nemojte gospodo da mi, ja nisam predložio nikakvo preuzimanje ingerencija jer je to neostvarivo, i nemojte dodavati da sam ja saglasan s tim s čim nisam, da sam predlažem ono što nisam, vratite prijedlog tamo gdje jeste. Što, da li vi to drugo predlažete, to je vaše rpavo, ja to pravo ne osporavam, ali ja to nisam uradio. Ingerencije se znaju kad je upitanju saradnja i molim da se to ne spominje, samo to, ništa drugo. Hvala.
Gospodin Malkić. Molim vas, replika krivi navod,ima pravo da se reaguje, niste u pravu nažalost.
Uvažena gospodo, Ja kao poslanik koji sam porijeklom iz Srebrenice, nije da sam razočaran nego frapiran diskusijom koji je gospodin Banjac iznio. Ali zašto sam zato da budu tajne optužnice. Vi dobro znate koliko je ljudi optuženo javno za genocid koji se desio nad 12 hiljada srebreničana. Dva Mladić, Karadžić i Erdemović koji je dobio nagradu. Zato sam urpavo da budu tajne optužnice i da svi oni koji odgovaraju, koji su krivi i budu, imaju osjećaj da su krivi i da razmišljaju o svom životu. Njima nije mejsto priej svega u ovom Predstanvičkom domu odnosno institucijama BiH i oni koji ih štote ni njima nije, a pogotovo ratnim zločincima. Vi znate dobro da psihopata ubije dva ili 40 tri, četiri ili 50 osoba, a u Srebrenici je ubijeno 12 hiljada i tamo ne mogu biti krivi dva ili tri čovjeka. Tamo je više osoba. I upravo radi toga sam za tajne optužnice. Hvala.
Hvala. Slijedeći je gospodin bičakčić, izvolite.
Cijenjeno predsjedništvo, dame i gospodo poslanici, Čini mi se da dnevni red ovog današnjeg zasjedanja je daleko izašao izvan svog opsega i da smo otišli od onoga što je bilo za danas planirano, mislim da je predsjedavajući Banajc, umejsto novoizabranih iskoristio priliku da uz zahvalu doda i jednu temu koja izaziva pozornost, pa ne znam sada ni kako završiti ovu tačku koja nije ni planirana ni pošla. Mislim da je ne treba nikako završiti i da je trebamo prekinuti bez ikakvog izjašnajvanja. A ako pak hoćemo da se izjašnajvamo i ako se pak ide ka odlučivanju, onda kao jedan od prijedloga želim da predložim da ovaj parlament pošalje poseban telegram podrške i zahvalnosti komandantu SFOR-a na pokazanoj odlučnosti da se p nalogu Haškog suda osumnjičeni za ratne zločine što prije predaju na mjesto pravde. Na taj način sigurno ćemopomoći povratak ljudi sovjim kućama, a to je Anekst 7. Dejtonskog sporazuma, jer ne mogu se ljudi vratiti ako ratni zločinci slobodno šetaju okolo. Koje će metode koristiti javne, tajne, mislim da jeu nadležnosti Haškog suda i mi bi trebali podržati sve moguće metode koje će omogućiti da se osumnjičeni za ratne zločine privedu licu pravde. Tako ukoliko ćemo se izjašnajvati o prijedlogu, ja molim da se i oko ovoga telegrama izjasnimo, a stručne službe znaju napraviti fine telegrame. Hvala lijepa.
Hvala. Još jednog imamo diskutanta gospodin Špirić, da li će sada ili poslije pauze? Dakle, gospodin Tokić je zatražio pauzu od 10 minuta. Proglašavam pauzu od 10 minuta. [[Nastavak rada poslije pauze]] na okupu koliko vidim, izvolite gospodin Dokić. Dakle, pauzu smo imali sljedeći prijavljeni diskutant je poslanik Špirić.
Gospodo predsjedavjaući, Uvažene kolege poslanici i dragi gosti, Ja sam naravno dolazeći na ovo zasjedanje mislio daćemo mi kao ozbiljni poslanici u jednom novom vremenu u jednom novom duhu pokušati razgovarati da onima koji nas gledaju iz entiteta Republike Srpske, i Federacije odnsono Bosne i Hercegovine, dati malo nade da su došli ljudi koji žele da razmišljaju u jednom svijetlu. 41 Imam osjećaj kada sam danas bio da se nalazimo u predizbornoj kampanji, u kojoj su uvijek teme koje su postavljane ili posezane, pravile homogenizaciju i stvarale prostor za ono što se nažalost nije desilo u Bosni i Hercegovini. Samo za vrijeme našeg života,ovo je prostor koji je posljednjih 100 godina imao tri ratna pražnjenja, ali od nas poslanika kao ozbiljnih ljudi se traži da učinimo mali pomak kako bi to bilo nemoguće za generacije koje dolaze. Vidite, vlast u Bosni i Hercegovini odnosno složenoj državi sastalvjenoj od Republike Srpske i Federacije dva ravnopravna entiteta i tri ravnorpavna naroda, je izvedena tako da nam je poslije rata medjunarodna zajednica ugradila svojevrsna pomagala. Uvela obdusmene za ljudska prava, pa za informisanje pa za pravosuđe, i sudove Haški sud itd. Boreći se za stepen suverenosti entieta i Bosne i Hercegovine priznate u Dajtonu, borićemo se tako što ćemo ta pomagala polako odbacivati kao zreli i ozbiljniji ljudi a ne prizivati upomoć kada god treba da se posvađamo. Zločini su individualna stvar, sve što čovjek u životu uradi dobro ili zlo, naplatiće ili dobrom ili zlom i opšta je teza da oni ne zastarijevaju. Ako hoćemo pomoći građanima i narodima u oba entiteta onda ćemo prvo rješavati ja bar tako sam shvatio, one stvari koje doprinose prosperitetu i jednog i drugog entiteta dakle, Republike Srpske i Federacije i Bosne i Hercegovine u cjelini. Kao ozbiljni ljudi, dobro ćemo razmisliti šta treba staviti na dnevni red kako taj narod koji je izmučen radom osam godina ne bi doveli u situaciju da razmišlja nažalost kako je morao da razmišlja. Zato mislim da dobro treba voditi ovaj parlament računa, koje su tačke na dnevnom redu. Vidite oni prethodnici su prije nas su napravili mali pomak možda veći nisu mogli naprviti. Od nas se zahtijeva da napravimo i mi neki pomak hoćemo li veliki ili mali cijenićemo sa pozicije isteka mandata. Hoće li stepen izgradnej povjerenja u BiH trajati 20 – 30, 50 – 100 godina zavisiće i od ovog doma. Zato vas ja molim, a ovo je moj prigovor predsjedavajućem i njegovom zamjeniku da se držimo dnevnog reda nisu, i u onom sazivu su ljudi dobro vodili računa da ne idu tačke okokojih možemo voditi polemiku. Vidite pričati o Haškom tribunalu sa stanovišta Bosne i Hercegovine trebalo bi voditi stručne rasprave. Nije kriv onaj protiv koga se optužba ne dokaže. Nije dobro da psotoje tajni spiskovi i to je tačno, nije dobro, tu imamo različita gledanja i ja vas molim u iteresu onoga što sam pričao a to je običan čovjek da današnju sjendicu završimo bez zaključaka u interesu građana i naroda Bosne i Hercegovine da imamo narednu sjednicu naredne sedmice, kako smo se dogovorili, i da tačke dnevnog reda formulišemo i da idemo po tačkama dnevnog reda. Ima mnogo stvari koje bih ja mogao predložiti kao zaključak gdje bi možda naišao na odioznost jednog ili drugog kluba iz Federacije, ali hajdemo da pokušamo da radimo da ono oko čega se slažemo što obezbjeđuje prosperitet ova dva entiteta prvo rješavamo biće vremena za svađe, valjda je se dosta svađalo. Hvala.
Mislimd a ovo možemo privoditi kraju, ja kolikoimam evidentirano prijavljenih diskutanata nema i ja bih ovu raspravu privodio kraju. Naravno, ja sam dužan svako pitanje koje se postavi od svakog poslanika stavi na raspravu i iznijeti, pogotovo u slučajevima kada to jedan od predsjedavajućih zatraži, pretpostavljajući da su to usaglašena pitanja unutar klubova, nije to neka 42 velika greška, izneseno je nekoliko prijedloga nekoliko zaključaka i čini mi se da sve ono što je barem većina poslanika iznijela uključujući i ovu posljednju i nekoliko prijedloga koje se pojavljivalo koje su sadržali u sebi prijedloge određenih zaključaka jednu grupu prijedloga koje je poslanik Lagumdžija podnio i kasnije sveo to na jedan zakljuačk i još nekoliko poslanika je to ponovilo moglo bi se otprilike na sljedeći način formulisati, da mi usvojimo nekakav zaključak da Vijeće ministara i nadležno ministarstvo za jednu od narednih sjednica što je moguće prije pripremi materijale za raspravu o provođenju obaveza prema međunarodnom tribunalu u Hagu. Mislim da taj zaključak u sebi sadrži i priliku da se svi zaključci ponovo i prijedlog zaključaka stave na vagu i na usvajanje, i da se iznese argumentacija da se kvalitetno pripremi da se potrebni materijali imaju i u vidu kada se bude raspravljalo o temi i na taj način da se ovo zaključi. Molim vas ja ovaj prijedlog ukoliko se slažete stavio bih na glasanje. Zaključak da još jednom ponovim. Izvolite.
Ja sam išao sa prijedlogom koji se činio logičan. Ja vas molim da ovo što nije tačka dnevnog reda to je primjedba i vama i zamjeniku predsjedavajućeg, ne možemo donositizaključke van dnevnog reda ući ćemo u nešto što će blokirati rad parlamentarne skupštine Bosne i Hercegovine, ja mislim da ova skupština treba izreći kritiku i vama i gospodinu Banjcu za što otvarate tačke dnevnog reda, ja imam dojam da je gospodin Banjac, vidite u čemu je stvar, ne bojim se ja otvoriti raspravu o bilo čemu kao čovjek i kao poslanik, ali mikao ozbiljni ljudi moramo cijeniti doprinos ili to onoj biračkoj bazi koja nas je birala. Ne da se neko boji otvoriti raspravu o zločinima ili o ovom ili onom, ako to treba na narednoj sjendici onda ćemo kako je to procedura dogovoriti se predsjedavajući klubova ili predsjedavajući tim, pa to je tačka dnevnog reda reći. Ja vas molim da poštujete poslovnik, pa šta mislite da je danas ili evo iz principa neću da ne bi izazvao nove replike. Samo da kažem i da analiziramo šta se to dešava na prostoru Republike Srpske i Federacije odnosno Bosne i Hercegovine, pa svjedoci smo i to svaku veče to gledamo. Ja shvatam da rane svog naroda najdublje bole, ja sam u toj poziciji, ali hoće li ta moja emocija ili vaša emocija dopriniejti da sutra Bošnjaci u Federaciji uzmu zlatne kašike i jedu, ili Srbi u Republici Srpskoj, i koja je žurba na temama gdje se mi očito ne možemo složiti, ali dajte da ovo što je goruće d riješavamo, pa nije predizborna kampanja, biće vremena kada najavi OSCE izbore da mi jedni drugima govorimo i ono što normalan čovjek modža ne bi odgovorio. Toliko. Molim vas nemojte ići sa zaključcima,jer ćete izazvati druge polemike. Hvala.
Hvala. Molim vas zaista morate imati u vidu elementarne činjenice, ja kao predsjedavajući nisam u poziciji da bilo kom poslaniku zabranim raspravu o bilo kom pitanju pogotovo kada je ptianej Haškog tribunala, i pokrene se. Nema govora da ja raspravljam i da zabranim raspravu o tome, ako to traži neko od poslanika, i molim vas to barem nadam se da se razumijemo. Mogući izlaz iz situaicje je dakle mi imamo jedan prijedlog zaključaka da se na neku od narednih sjednica pripremi taj materijal i 43 da se o tome razgovara. Gospodin Deretić iznosi prijedlog da se rasprava završi bez zaključka, u prevodu to bi značilo da Kolegij pripremi, odnosno gospodin Špirić predlaže, da Kolegij neku odnosno za neku od narednih sjednica da pripremi tu tačku utvrđivajući dnevni red da stvi i tu tačku na dnevni red. Svodi se na isto pitanje je samo, i ako Kolegij to odluči on će morat tražit od Vijeća ministara da pripremi tu stvar, da pripremi potrebne materijale. Dakle, imamo dva prijedloga, mislim da ih možemo na neki način formulisati. Ja ću sad pokušati napravit neku sintezu da prijedlog bude da Kolegij za jednu od narednih sjednica na dnevni red utvrdi tačku - Rasprava o saradnji sa Haškim tribunalom i da za tu tačku pribavi potrebne materijale i od nadležnog ministarstva, odnosno Vijeća ministara. _____________________ Gospođo poslanici, ima kompromisan prijedlog, očito da je bilo i nekih nesporazuma, na kraju zašto ne razgovarati, tu smo da razgovaramo. Ja predlažem da se usvoji preporuka Stručnom kolegiju da razmotri stavljanje na dnevni red ovog pitanja u onom cilju, da kažem - kompromis, i ovo što je gospodin Špirić predložio, pa da onda sjedemo i da vidimo, da nezaoštravamo nešto ako se to ne treba zaoštravati. Gospodin Divković.
Gospodo predsjedavajući, dame i gospodo, po Poslovniku mi smo dužni da se izjasnimo o prijedlogu poslanika. Obzirom da je bilo niz prijedloga da očigledno nemamo neko usaglašeno stajalište vezano za te konkretne prijedloge. Mislim da iz ove situacije možemo izaći jedino na taj način da donesemo zaključak da se na ovoj sjednici nećemo izjašnjavati o prijedlozima, onda ovaj zaključak ide na preporučimo Kolegiju da razmisli da na narednu sjednicu stavi to. Hvala.
Dakle, prethodno glasanje, što se naravno podrazumijeva, bilo bi da se izglasa da se nećemo izjašnjavati o prijedlogu zaključaka. Prethodno da se ustanovi da se nećemo izjašnjavati o prijedlogu zaključaka. Da se ne izjašnjavamo po prijedlogu, ali usvojen zaključak da se Kolegiju da da pripremi tačku dnevnog reda po ovom pitanju, podrazumijeva da se ostavljaju zaključci kad bude ta tačka na dnevnom redu. Ja ću sad - imamo ovdje prijedlog da se preporuka Kolegiju da da pripremi tačku dnevnog reda i potrebne materijale za raspravu na temu “Saradnja sa Međunarodnim tribunalom”. Ova rasprava je pokazala da postoji potreba. Na Kolegiju je da ocijeni kad će to biti. Ne možemo preporuku da se razmotri. Ja formulišem prijedlog za sljedeći način: Komisija preporučuje Kolegiju - dakle, Predstavnički dom preporučuje Kolegiju da razmotri i pripremi tačku dnevnog reda o saradnji sa Međunarodnim 44 tribunalom u Hagu i da pripremi potrebne materijale i da, ako treba, ostvari saradnju sa Vijećem ministara za pripremanje te tačke. Ko je za ovaj prijedlog? 24 Imamo većinu za. Moramo po entitetima vidjeti. Federacija - ko je za? 17 Republika Srpska - ko je za ovaj prijedlog zaključka? 7 24 je bilo ukupno za, 17 iz Federacije, 7 iz Republike Srpske. Dakle, gospodin Čampara tumači da je ovo radni zaključak Predstavničkog doma i da je potrebna većina glasova. Međutim, po Poslovniku sve se usvaja na Predstavničkom domu na način kako je to propisano. Ja vas molim da budemo pažljivi. 24 je glasalo za, iz Federacije 17, sa prostora Republike Srpske 7. Ponavljam glasanje. Ko je za? Sa prostora Republike Srpske? 3 glasa za. Prema tome, zaključak nije dobio potrebnu većinu sa prostora Republike Srpske. Usaglašavanje na Kolegiju predstoji. Gospodin Neimarlija se javio.
Gospodo predsjedavajući, dame i gospodo poslanici, cijenjeni gosti, ova rasprava nas je ipak dovela do primarne zadaće ovog Doma i, mada je predsjedavajući najavio da bi naredna sjednica mogla da se održi iduće sedmice, ja bih ipak predložio, budući da je Madrid blizu da ovaj Dom zaduži Vijeće ministara da nam iz Madrida dođu sa spiskom prioritetnih zakona i dinamikom pripremanja njihovih nacrta, kako bi mi imali ovdje dovoljno vremena da raspravimo njihovu sadržinu. __________________ Dakle, mi smo na svakoj sjednici imali posebnu tačku - poslanička pitanja i tekuća pitanja. Ja sam ovo shvatio na neki način, kad je gospodin Banjac postavio pitanje i gospodin Neimarlija kao tačkom: poslaničkih pitanja ili tekućih pitanja. Obzirom da je bila Konstituirajuća sjednicu, mi tu tačku dnevnog reda nismo predvidjeli. Međutim, očigledno da nema nekog posebnog razloga da se ta tačka eliminiše, ukoliko postoji potreba da poslanici to urade. Mi smo obavili raspravu na inicijativu gospodina Banjca, donijeli smo određeni zaključak, ja sam dužan ovu sugestiju, odnosno prijedlog poslanika, kao i sve drugo, staviti na glasanje. Dakle, prijedlog se svodi na sljedeće: - da se zaduži Vijeće ministara da se iz Madrida dođe sa spiskom potrebnih prioritetnih zakona i dinamikom usvajanja tih zakona da bi se imalo vremena razgovarati o tim zakonima. Imamo tri prijavljena diskutanta. 45
Poštovani predsjedavajući, dame i gospodo poslanici i zastupnici. Ja sam Sejfudin Tokić, zastupnik Socijaldemokrata Bosne i Hercegovine i hoću da zamolim vas da se redosljednom izjašnjavate o prijedlogu. Ja sam dosta jasno izrekao prijedlog da se glasa o povjerenju vama dvojici. Jer vi ćete od ove skupštine napraviti takve pričaonice, vi ste majstor - Genjac, vi ste majstor da napravite sijelo od svake tačke dnevnog reda. Retroaktivno uvodite tekuća pitanja, a ova skupština se izjasnila na početku rada Prve sjednice o tačno definisanom dnevnom redu. I, upamtite, u tom definisanju dnevnog reda ja sam dolazio četiri puta u ovu zgradu da tačno preciziramo da ko biva ne bi bilo nikakve zbrke i da bi sve proteklo u redu. Onda, Halid Genjac sedam dana nakon što je prošlo, njemu se sada nešto, kako se zove ovaj zastupnik, svidjelo, eto to bi moglo u tekuća pitanja. Ne može se tako raditi, ne može se država tako graditi, ne može. Ova sjednica je završena. A, možemo odmah sjesti pa otvorit tekuća pitanja. Pod tekućim pitanjima ja bih imao reči mnogo što-šta, ali prije toga zaista vas molim da i ili prekinrete ovoga, jer ja insistiram da po redoslijedu prijedloga u skladu dnevnog reda glasa o povjerenju vama, jer vi nemate elementarne instrumente. Halide? Haj neku iz vrha stranke ili uticaja, neformalnog uticaja stranke se jave za riječ, vi prestajete biti predsjedavajući, vi odjedanput pobrkate sve, vi ste ovdje prvi, nema ni Izetbegovića, ni Haris ni ovaj što je sad maloprije govorio, vi ste najvažniji i sve nas trebate jednako tretirati. Trebate prekinuti da komentrišete svaku diskusiju i da vodite sjendicu, predsjedavajući, spiker, predsjednik Skupštine, vi uopšte ne ličite na takvog čovjeka. Počnite ličiti, ja vas molim. Hvala.
Hvala. Dva su razloga što još ovaj prijedlog gospodina Tokića nisam stavio na glasanje. Jedan je što hoće da dovedem do kraja, kako ćemo ako se smijenimo odmah, ko će dovesti do kraja. I druga stvar je što mi se prijedlog čini po prilično ne neozbiljnim, pa da bar ovo veselje ostavimo za kraj. Dakle, to su razlozi, mislim da se nasmijemo malo na kraju. E sad, naravno država se gradi najmanje pričom, država se gradi rješavanja pitanja kad god je to moguće, ovdje je moja diskusija i ovdje je moje mjesto. Znate 31 glas je rekao da ja ovdje sjedim, a vi tu, i kad javite se za riječ ustanete ovdje, tako je glasanje, šta ja mogu. Dakle, treba nastojati da se što je moguće pitanja riješi, ja koristim priliku da se što je moguće više pitanja riješi. Znate. Ja sebi izuzetno mnogo ličim na predsjedavajućeg, naravno i to je pitanje samouvjerenosti. Ja sam po prilično samouvjeren i zato stavljam prijedlog oko onoga prijedloga gospodina Neimarlije imao sam prijavljena još dva diskutanta, gospodin Tomić i gospodin Dokić i gospođa Suada.
Dame i gospodo, Uvažavajući da je bio prijedlog i da je predsjedavajući dao taj prijedlog na raspravu, ja predlažem da se o prijedlogu zastupnika Neimarlije ne izjašnjavamo, jer mislim da je to protiv digniteta ovog parlamenta. Da Parlament koji treba utvrditi Program rada Vijeća ministara i on donijeti koje zakone treba donijeti u kojem roku da mi se izjašnjavamo da to tražimo da to donesemo iz Madrida. Mi to moramo ovdje donijeti. Mi se trebamo izjašnajvati da se što prije uspostavi novo Vijeće ministara da 46 nam ponudi svoj program rada i da ga mi uspostavimo i da ide. I uz uvažavajući sve najbolje namjere gospodina Neimarlije koje su mislim da su u ovom smjeru da što prije imamo te zakone i program rada Vijeća ministara, ja ipak predlažem da se o tome ne izjašnjavamo.
Hvala. Je li replika? Gospodin Dokić, moram otkazati poslušnost svom pretpostavljenom kako rekiše.
Gospodine predsjedavajući, Ako dozvolite samonekoliko rečenica. Ali, na početku ćete mi oprostiti ako vam pročitam jednu strofu iz poeme “Ćeraćemo se još od Matije Bećkovića”. “Ćeraćemo se još da je moglo bez ćeranja nebi smo se ćerali, to nam je suđeno, to nam je zaveštamo, to nas je održalo, to nam je jedino preostalo, to je najmanje što možemo, ako smo dovde doćerali da bi tu stali, džabe smo se ćerali”. Ja bih zaista volio da svi pročitate ovu poemu ne zbogtoga da bi se ćerali, već zbog toga da se ne bi ćerali pa makar džabe sve ovo bilo što smo se do sada ćerali. Ono što sam htio ozbiljno da kažem iza ove govornice, to je kolega Tomić rekao, prema tome skratit ću vam tu muku da me gledate ovdje ispred govornice, ali ipak ja bih sugerisao ovom Parlamentu da on stane na stanovište da se ni jedan zakon ni jedan prioritet ne može donijeti izvan ovog ovdje doma. I u tom smislu sugerišem da sve one zakone koji su sada na snazi privremeno vratimo ponovo u skupštinsku proceduru, jer tek onda će to biti pravi zakoni BiH. U tom smislu pomognimo i visokom predstavniku gospodinu Vestendorpu da bude ono što je skoro izjavio samo najviši autoritet u tumačenju Dejtonskog mirovnog sporazuma, a ne najviši zakonodavni organ kako je bio u proteklih godinu dana. Hvala lijepo.
Hvala. Gospođa Suada.
Cijenjeno predsjedništvo, Na početku zasjedanja mi smo dobili informaicju da se priprema naredna sjednica ovog parlamenta slijedeće sedmice na kojoj ćemo razgovarati o našim pripremama za Madridsku konferenciju. Mi iz SDP-a smo imali namjeru inače da na ovoj sjendici to predložimo za dnevni red i zato smo se pitali da li je ovo nastavak prošle sjednice ili je nova. Pošto smo prihvatili da je nova, da će biti nova sjendica da je ovo nastavak, i pošto smo prihvatili informaciju predsjedavajućeg, mi nismo pokretali to pitanje. I ja bih zamolila ako možemo da povodom te informacije ostanemo pri zaključku kad smo utvrđivali dnevnir eed, jer smo to prihvatili prilikom utvrđivanja nastavka dnevnog reda da ćemo slijedeću sjednicu imati. Mi mislimo da ne treba davati naloge Vijeću ministara niti bilo kome drugom, već da treba utvrditi platformu za madridsku konferenciju, možemo mi to nazvati pripreme za Madridsku 47 konferenciju pa ćemo onda na sjednici definisati taj dokument i možemo tražiti da nam se pripremi za tu sjednicu podloga da možemo razgovarati. Hvala.
Hvala. Gospodin Silajdžić.
Govorit ću u vezi sa zakonima i gospodin Tomić, kao dopredsjedavajući u Vijeću ministara je u pravu kada kaže da ćemo mit o ovdje raditi, radit ćemo to, međutim smatram prijedloge gospodina Neimarlije ozbiljnim i konstruktivnim prijedlogom. Evo i zašto? Činjenica je da mi samo utvrđujemo nacrte kao Vijeće i prijedloge, i to nudimo Skupštini. Parlament je taj koji će konačnu odluku donijeti. Međutim, ja vam mogu reći da neki zakoni koji su neophodni ovaj državi stoje u nacrtu od januara, neki od februara, neki od marta 1997.godine i da nikada nisu došli na red. Mi smo u Vijeću ministara izgubili mnogo vremena raspravljajući o tome koji to zakoni trebaju državi BiH. Prijedlog gospodina Neimarlije shvatam kao da se mi dogovorimo a da to u Madridu potvrdimo da ćemo mi raditi na tim i tim zakonima i da ćemo ih u određenoj dinamici u roku od dva u roku od tri mjeseca ponuditi Parlamentu. Zašto je to potrebno?
Ako ste imali primjedbu ... s mjesta, koju uvažavam, nemojte istu grešku.
Tačno, u pravu je predjedavajući.
Javit ćete se za riječ gospodine ... Hvala, i zato ti kažem neću više nikad.
Dakle da nastavim, ja sam skoro svim poslanicima podnio mali jedan izvještaj o radu sa moje strane o tome šta mislim da li smo mi uradili i šta treba da uradimo u dogledno vrijeme. Zamolio sam sve poslanika uključujući opoziciju a njih posebno, i dostavio vam posebno da kažete nešto o tome i da nam pomognete dakle, nama u Vijeću ministara da mi počnemo raditi ozbiljno, da ne raspravljamo o tome koji zakoni, nego kakvi zakoni namt rebaju. Do danas nemamo odgovora ni od koga, i zato smatram prijedlog gospodina Neimarlije, konstruktivnim, i smatram da bismo treblai upravo ovom parlamentu izaći sa dinamikom i reći, nama je ptorebno 15 ili 20 mimo ovih zakona, mi u roku tri mjeseca vam podnosimo nacrt u roku od dva mjeseca ili mjesec dana. Problem je u tome što se iz političkih razlika ne možemo složiti oko broja zakona koji nam trebaju. Madrid nam može pomoći u tome, dakle nije bio prijedlog da nam to madrid izdiktira nego da nam pomogne u tome da dođemo do neke saglasnotsti zbog toga ovaj prijedlog smatram dobrim i ja ću i kao poslanik i kao kopredsjednik Vijeća ministara djelovati u tom pravcu. 48 Hvala.
Hvala, ovo je bila i neka vrsta imali smo tri četiri diskusije ovog prijedloga mislim da imamo dovoljno elemenata da se svako izjasni za i protiv, i ja ću prijedloge konačno staviti na glasanje. Čini mi se da nema više prijavljenih. Ko je za to da se usvoji prijedlog poslanika Neimarlije? Gospodin Neimarlija je podnio prijedlog da se u Madridu sačini spisak prioritetnih zakona i dinamika donošenja. Izvini Zaltko, koji je tvoj prijedlog? Međutim, tu je i nesporazum, ja sam razumio da smo napravili nekakvu sintezu dva prijedloga. Dozvoljavam, dakle prijedlog da se zaduži Vijeće ministara odnosno nadležno ministarsko vijeće u Vijeću ministara da za narednu sjednicu ili neku od narednih što je moguće prije sjednica, pripremi potreban materijal za tačku dnevnog reda koja će se zvati rasprava o saradnji sa međunarodnim tribunalom u Hagu. Stavljam prijedlgo na glasanje ko je za ovaj prijedlog da digne ruku? Za je glasalo 24, zaključak je ovo, pa moramo i po entitetima. Većinu glasova ima sa prostora Federacije ko je za? Molim vas sa prostora RS ko je za? Tri glasa. Dakle i u ovom prijedlogu je potrebno usaglašavanje onako kako to predviđa poslovnik, ima potrebnu većinu, ali nema ptorebnu većinu glasova iz entiteta Republike Srpske. Završili smo to. Sada mislim da su ispunjeni uslovi da se prijedlog gospodina Neimarlije koji sam ponovo formulisao stavi na glasanje. Ko je za prijedlog gospodina Neimarlije?
Gospodo predsjedavajući, dame i gospodo poslanici, uvaženi gosti, Ja sam za to da cijenimo dignitet ovog parlamenta Bosne i Hercegovine kao složene države sastavljene od dva ravnopravna entiteta i tri ravnopravna naroda, onog trenutka kada sve odluke o sudbini naroda i entiteta budu dolazile iz vana, prestaće vše priče biračima da smo suvereni zato vas ja molim da donesemo odluku da ukinemo Predstavničko vijeće parlamentarne skupštine Bosne i Hercegovine, ako će neko drugi to da radi za nas, ovo je suvišan organ nemojmo sebi oduzimati nadležnosti. Prvo predlažem da se konstituišu radna tijela Skupštine koja će analizirati šta je potrebno da se donese, pa zašto imamo komisije Skupštine, druga je stvar što mi, odnsono što neko pravi opstrukcije da se nešto ne definiše, pa evo za haški tribunal su i oni koji neće da izaberu čovjeka koji je u hagu oslobođen optužbe, gdje to na svijetu ima. Ja vas molim da stvarno ne donosimo odluke da ne uzimamo ingerencije ovome visokom domu, i evo to je u tom smislu. Hvala.
Ja sam dužan da pojasnim još jednom. 49 Postoji političko sporenje oko prioritetnih zakona, činjenje spiska prije najprioritetnijih i najpotrebnijih zakona u Madridu, uopće nije uzimanje ingerencija, neće Madrid praviti zakon i nacrte, nego spisak prioritetnih zakona, dakle, ne radi se o nadležnosti ovog predstavničkog doma, evo gospodin Tokić se javlja za riječ.
Ja bih samo zaista molio da se Parlmaent izjasni o inicijativi za pokretnaje opoziva rukovodstva Skupštine, jer pazite vi Halide vi ste dali izjasniti o tome prijedlogu kao smiješnom prijedlogu, ali vas ja uvjeravam da bi u tom slučaju ovaj parlament bio manje smiješan, jer ovo što vi zaista radite to je ubijanje svakog inditeta ovog parlamenta, ja vas molim da to stavite na glasanje. Uopšte ne morate govoriti o svom stavu prema nekom od iznešenih prijedloga, ako mislite na predsjedavajućeg, a imate očito te ambicije.
Hvala samo sam obrazložio zašto prijedlog ostalvjam za malo poslije, naravno prijedlog se mora stavljati. Mi dakle, što se tiče prijedloga gospodina Neimarlije imamo iznešene i diskusije i stavove i predstavnike klubova i dovoljno je iznešeno ocjena da svako može svoj sud kreirati. Prijedlog stavljam na glasanje. Ko je za prijeldog poslanika Neimarlije, molim da digne ruku? Četrnaest od prisutnih 39, dakle prijedlog nije dobio potrebnu većinu. Idemo dalje, ko je protiv? Ko je protiv? Ko je suzdržan? Zahvaljujem, sada dolazimo do prijedloga gospodina Tokića, koji je predložio da se postavi pitanje povjerenja rukovodstvu novoizabranog ovog Predstavničkog doma. Ko je za to da se glasa o povjerenju članovima kolegija,o dnosno za predsjedavjaućeg i zamjenika predsjedavajućeg, ko je za molim da digne ruku? Tri glasa za, Ko je suzdržan? Ko je protiv tog prijedloga? Hvala. Eto zato je gospodine Tokiću smatram prijedlog neozbiljnim, eto to je za to što su tri glasa za to. Hvala. Izvolite gospođa Suada.
Povodom tačke dnevnog reda koja je prethodila ovom zadnjem glasanju odnosno nije bila tačka dnevnog reda, već pokrenuto pitanje. Pošto ja sam govorila nije shvaćeno kaoprijeldog, a sada dajem kao prijedlog. Imam i ja pravo da dam prijeldog, dajem kao prijedlog da se za narednu sjendicu koja će se održati prije madridske konferencije pripremi rasprava o pripremama za madridsku konferenciju koju ćemo razgovarati i o platformi i o ovim pitanjima koaj su ovdje pokrenuta. 50 Želimo da razgovaramo o pripremama za madridsku konferenciju i da utvrdimo platformu za našu delegaciju na toj konferenciji, tom prilikom možemo da razgovaramo i o ovim pitanjima koje je gospodin Neimarlija pokrenuo. Hvala.
Što se tiče priprema za Madridsku konferenciju Vijeće ministara na tome radi već dugo u skladu sa svojim ovlaštenjima prijedlozi su već praktično formulisani, mi smo to imali na dnevnomr edu Vijeća ministara u nekoliko navrata prijedlozi postoje, mi nismomogli čekati ovj datum i u skladu sa svojim ovlaštenjima smo to i učinili. Što se pak Platforme tiče, ako razumijem Platforma Vijeća ministara, ja ponavljam da smo napravili kratak Izvještaj - istina, to sa moje strane, on je nešto dopunjen na Vijeću ministara - dakle, ja kažem ono što smo učinili i ono što treba da učinimo. Mi još uvijek čekamo na reakcije kojih nema. Svima je podijeljeno. Hvala lijepo.
Gospodin Lozačnić.
Gospodine predsjedavajući, gospodo zastupnici, Ja podržavam ovaj prijedlog i mi smo dogovorili načelno još prošle sjednice da ćemo prije Madridske konferencije imati Parlament - dakle, raspravljaćemo o Platformi, ali ja bih ovdje još dopunio zahtjevom da budu nazočni oni koji kreiraju dijelom, već o čemu se raspravlja - članovi Predsjedništva i kopredsjedavajući Vijeća ministara, da bi smo mogli zaista doći do jedne platforme.
Dakle, sad imamo, rekao bih, još jedno od pitanja, u setu ovih pitanja poslaničkih ili tekućih pitanja. Prijedlog gospođe Suade, koju je podržao takođe gospodin Lozančić je da se na idućoj sjednici Predstavničkog doma kojeg su najavili da će se održati sredinom iduće sedmice, da se razmatra Platforma - dakle, dosadašnje pripreme i Platforma za nastup na Madridu, da Skupština da svoj doprinos tom nastupu i prijedlog gospodina Lozančića da ovoj sjednici Predstavničkog doma prisustvuju članovi Predsjedništva i članovi Vijeća ministara. To je prijedlog u cjelosti. Prijedlog ovakav kako sam ga ja sad interpletirao i kako je iznešen stavljam na glasanje. Ko je za? 6 glasova. Ko je protiv? Ko je uzdržan? 6 glasova za, niko protiv, ostali uzdržani. Gospodin Lagumdžija se javlja za riječ.
Gospodo predsjedavajući, cijenjene kolege, Samo da ne bi otišli sa ovog zasjedanja da ne znamo šta je sve zaključeno. Mi smo na početku rada konstatovali, otvarajući ovu sjednicu, da ćemo u narednih sedam dana imati zasjedanje Parlamenta, na koji pozivamo Vijeće ministara, 51 odnosno nadležne centralne institucije koje rade pripremu za Madrid da dođu na zasjedanje Parlamenta i ta po tačci dnevnog reda koja se zove Usvajanje Platforme ili pripreme za Madridsku konferenciju izađu pred ovaj Dom i da onda ovaj Dom da svoj, kako je neko rekao obol, Madridskoj konferenciji i da naši ljudi koji idu tamo svi zastupaju ovo zemlju, znaju šta je njihov domaći zadatak ovog Parlamenta. To smo dogovorili kad smo počeli zasjedanje. Pošto je gužva nastupila, kolegica Suada je samo izašla ovdje da vas podsjeti da perfektuiramo taj zaključak koji smo već usvojili. Dakle, već smo usvoji to, dogovorili se da će biti sjednica. Sedam dana prije ove prošle sjednice smo to takođe dogovorili na Kolegiju, gdje smo taka istina bili u funkciji predstavnika stranaka, dogovorili se da ovo uradimo. Kolega Neimarlija izlazi sa prijedlogom kojeg mi uvažavamo, ali smatramo da je sad preran, pošto je i ta sjednica za sedam dana, na kojoj će i ta stvar doći na raspravu i o kojoj ćemo se izjasniti. Molim vas da se sada kolega Genjac razjasnimo - ima li sjednice za sedam dana ili nema? Hoće li Vijeće ministara izaći pred nas ili Predsjedništvo ili ministar vanjskih poslova da nam kaže šta se tamo dešava.Ukoliko mi odgovorite da nema sjednice, ja ovdje tražim zaključak, pošto te sjednice nema - ako je nema, je li ima te sjednice? Ima te sjednice. Odlično, ja bih zamolio dakle, mi praktično ovo što smo rekli da nema to ima - uredu. Meni je drago da to ima, da se vračamo na zaključak sa početka sjednice. Ja bih samo zamolio da se zaključi ovdje da Vijeće ministara, Predsjedništvo i ministar vanjskih poslova u pripremi u narednih 48 sati svim poslanicima - zastupnicima, pošalje materijale koje su oni dobili od OHAER-a kao priprema za Madrid, ono što su oni pripremili u Predsjedništvu i u Vijeću ministara ili ako su se usaglasili, neka nam kažu ovo je usaglašeno, a evo ovo je neusaglašeno, da se mi možemo pripremiti za sjednicu za sedam dana. Dakle, predlažem samo radni zaključak ukoliko uopšte treba. Ne treba glasati o tome. Molim predsjedavajućeg da u funkciji najnormalnije pripreme, u skladu sa Poslovniko, obavežemo nadležne institucije koje nama odgovaraju da dam dostave papire koje smatraju da su relevantni za našu pripremu za sjednicu o Madridu, da bi mogli raspravljati ne impresionistički, nego vrlo konkretno. Ja - dakle, molim da se ovo prihvati kao radni zaključak gospodine predsjedavajući da ne bi opet pravili farsu i izjašnjavali se ko je za, ko je protiv, da nam nadležne institucije dostavljaju materijale koje su nam morali dostaviti ranije. Ovo govorim iz razloga što je u sredstvima informisanja - saznajemo da Predsjedništvo ima Platformu i da se usaglasilo, saznajemo da Vijeće ministara o tome raspravlja da se jest ili nije, što ja ne znam, jer zavisi koju štampu čitate i koji signal primate ili gledate, pa bih molio da dobijemo za pripremu, da ta sjednica ne bi bila farsična, da ne bi bila nepotrebna. Ako se ne možemo svi pripremiti na odgovarajući način, nema potrebe ni da je držimo, jer onda će se, kao što je neko više puta rekao, ovo pretvoriti u neko nepotrebno nadmudrivanje koje ne vodi ničemu, a osim toga izbori nisu blizu, tako da nema razloga da pravimo tako neproduktivne sjednice.Ja bih zamolio predsjedavajući da se ovo konstatuje. Hvala.
Gospodin Silajdžić.
Dužan sam kao član Vijeća ministara i kopredsjednik Vijeća ministara obavijestiti ovu Skupštinu da je rad na izradi tzv. Madridskog papira gotovo završen, da mo mi na tome do sada radili i Predsjedništvo i Vijeće ministara u skladu sa 52 svojim nadležnostima i da se od sada pa na dalje može uticati tek toliko da se neke stvari manje izmijene. Da budemo iskreni i otvoreni ovdje, pošto govorimo o tome konkretno, a ne nadmudrivanjem, konkretno je na ovom rađeno jako dugo. Ja sam konkretno o tome obavijestio vas poslanike, vas gospodine Lagumđija, vašoj stranci i tebi poslao poštom - dakle, poslao čovjeka da ti odnese taj materijal u ruke. Nemam nikakvu reakciju, reakcije su ovdje samo za ovim stalom. Zašto je Neimarlijin prijedlog dobar? Zato da mi ne bismo pričali kako treba država za ovim stolom, a kad treba raditi gospodo, onda nema nikog nigdje. Noći su ostavljene na Madridskom papiru i sada kad mi počemo raditi za Madrid, papir je gotov, uglavom, ne ćeka ove sjednice, mi moramo raditi svoj posao. Dakle, ne možemo čekati, ne možemo se tako ponašati prema toj vrlo važnoj Konferenciji. Izvolite, Vijeće ministara je izraz, kakvi smo takvi smo, nekakve političeke volje i u tom pravcu djelujemo. Ali, prošle godije je tako isto bilo. Vi znate koliko sam ja zakona podnio u nacrtu, koliko je bilo odgovora? Govorite o konkretnom - ovo je konkretno, koliko ste odgovora dali? koliko je bilo drugih inicijativa? Govorim o Zakonu o postupku prema ratnim zličincima, vrlo dobro, šta je još bilo od toga. Ja govorim da je Neimarlijin prijedlog dobar, zbog toga što od februara 1997. godine neki zakoni čekaju. Govorimo o konkretnom i nadmudrivanju. Nemojmo se nadmudrivati ovdje, dajte amandmane na nacrte koje smo već dali, jer su ljudi radili na tome, urađeno je to. Svaki dan radimo na tome. Nadmudrivanje je doći ovdje i reći dajte nešto konkretno da radimo, a ne znate ni šta je urađeno. Recite mi, u odnosu na ono što sam vam podnio, vama poslao, šta je s tim? imate li neki amandman na to? - ostavite nadmudrivanje. Konkretno, imamo to. Izvolite amandman na to. Ima li neki zakon da ne valja ili ima neki zakon da valja? Tako ćemo razgovarati od sada - amandmanski ovdje, a ne dajte konkretno. Izvolite konkretno. Ovoliko ste dobili. Hvala.
Replika, gospodin Lagumdžija.
To se kaže replika krivog navoda, odnosno navoda koji može prouzrokovati moguće nerazumijevanje. Gospodin Silajdžić u funkciji kopredsjedavajćeg Vijeća ministara je ovdje naveo da je poslano nama poslanicima i meni konkretno pripremljeni materijal za Madridsku konfereciju. Jesam li dobro shvatio? Dakle, vidite o čemu se radi, gospodin Silajdžić je zaista predstavnicima stranaka poslao Izvještaj kao svoje mišljenje o tome šta su uradili i šta planiraju uraditi. Kopredsjedavajući Vijeća ministara, kao predstavnik relevantne političke stranke koja ima ovdje respektabilan broj zastupnika-poslanika i u svakom sluačju, čije mišljenje je – do kojeg se dosta drži u pripremama Madridske konferencije, ne samo s naše strane, nego i sa strane međunarodne javnosti. Međutim, nikakav izvještaj o tome šta se uradilo do sada od Vijeća ministara, ja kao poslanik ili kao predsjednik Stranke nisam dobio. Ako ga je neko dobio, nek mi kaže. Volio bih da ga vidim. Nikakav izvještaj od Predsjedništva, od Predsjedništva kao organa niti smo dobili niti smo dobili ikakav papir koji je stav jednog organa o Platformi za prirpeme za Madridsku konferenciju. Ja to insistiram da se to uradi. A, kad to bude na dnevnom redu, kolega Silajdžiću, imaćete prilike da čuejte stavove u ovom Parlamentu – poslanika i moje lične i političke opcije, koje i ja zastupam. 53 Ja ovaj vaš maloprijašnji nastup, mada ste rekli da govorite u funkciji predsjedavajućeg – kopredsjedavajućeg, ko usput budi rečeno, vi sami tvrdite da je neustavna kategorija, ja sam, za trenutak ću prihvatiti da ste vi to govorili kao poslanik, jer da ste govorili kao korpedsjedavjaući, to što ste sad radili je rušenje Parlamenta. Vi kao kopredsjedavajući, ni vi, niti bilo ko koga mi biramo, nema pravo da nas ruži. To da razjasnimo, tako da vi kao poslanik imate pravo da nas ružite ovdje. Ja vas kao kolegu poslanika imam, ali vikao koredsjedavjaući nemate prava da ružite Parlament, niti bilo koga od poslanika. To je činjenica i to su pravila na koja svaka sjednica izgleda nešto novo naučno. Evo, ja sam nešto naučio sada. Ja bih vas molio i zato, pošto vs tretiram kao kolegu poslanika, ne tražim ono izjašnajvanje o vašoj smjeni, jer da ste me ružili kao korpedsjedavjaući, ja bih tražio ovdje da se prema vama snose odgovarajuće posljedice traže od ovog parlamenta. Nema pravo niko ko izvršava vlast nas ružiti ovdje, šta je vama. Priejtite, kažete imaćete priliku da se izjasnimo – te nismo, te jesmo, ma nije baš jesmo li ili nismo. Na nama je da odredimo hoćemo li ili nećemo kao poslanicima. A vi kao kopredsjedavjaući, ima ovdje drugi put da dođete zajedno sa Borom, jer Tomić vidim sjedi gore poslanik mudro ko poslanik, inače da zauzmete klupe i da se se ovdje fino vidimo, gospodine predsjedavjaući, gdje nam sjedi Vijeće ministara, da nam fino sjedne tu, da nas gleda, da uzmu papir i olovku, da imaju stručne službe i da vide šta ovaj parlament misli o njima, o njihovom radu, o planovima. Ovdje se sve pobrkalo. Ovdje se samo što se ne zna šta je na dnevnomr edu, nego se odvje ne zna više ni ko koga ruži, ni ko ima pravo koga da ruži. Nemate vi pravo nas da ružite kao poslanika. Kao poslanik možete mi reći šta god hoćete i sada to je do moje pristojnosti šta ću ja svariti, št aneću. Dakle, drago mi je da se konstituje da materijali postoje i molim vas, gospodine Genjac, kao radni zaključak, obezbijedite nam da dobijemo sve relevantne papire, uključujući papire koje imate, ako nemate, ja ću vam ih dostaviti. Hoćete da ja vama dostavljam te papire. Ne razumijem. Vi to što imate kao predsjednik Parlamenta, na čemu vam čestitam po drugi put, dva puta izabran na jednoj sjendici, ja zaista vas molim da nam dostavite sve papire koje imate. Hvala. Lijepo.
Hvala gospodine Lagumdžija, posebno na ovim čestitkama. Gospodin Dokić.
Ja neću o onome što budem sugerisao tražiti da se glasa, svaki poslanik ima pravo da sugeriše mislim da smo krenuli krivim putem da se o svemu izjašnajvamo i da glasamo. Samo bi vas podsjetio ovo što je kolega Lagumdžija maloprije rekao da smo se mi na prošloj sjendici dogovorili da će prva radna sjednica Skupštine biti prije 15. I da ćemo imati izvještaj o materijalu za Madrid. Nezavisno od toga možemo li mi uticati na njega ili ne možemo uticati na njega, mi hoćemo da ga čujemo i hoćemo da i vi gospodo iz Ministarskog vijeća čujete šta mi mislimo o tome pa makar to bilo ovdje i uprazno nekad i formalna demokratija nešto znači, pogotovo što je mi nismo imali u proteklom periodu. Ja još jednom skrećem pažnju na sve one koji u nemogućnsoti da se mi dogovorimo ili u nepostojanju volje da se mi dogovorimo ovdje, a tako je činimi se i po entitetima prizivate višu silu “u oličenju visokog predstavnika”. Budite sigurni da će nam se to svima razbiti o glavu. Bolje je da mi ovdje dogovaramo danima danima 54 da traju sjendice,nego da u ime nas nešto što mi želimo progura neko drugi. Budite sigurni da će taj neko drugi progurati i ono što mi ne želimo. I dakle, moja sugestija sjednica, i ovo sam htio da postavim pitanje. Na slijedećoj sjednici i po Poslovniku i po onome što slijedi, mi treba ovdje u ovom Domu da izaberemo novo Ministarsko vijeće. O tome niko ne govori. Dakle, na slijedećoj sjednici makar prijedlozi za kopredsjedavajuće da bi oni mogli “demokratski sastaviti to Vijeće”. Dakle, i to je tema o kojoj se trebamo slijedeći put da raspravljamo. I još jedna sugestija, mislim da nije problem da se u sali gdje imamo sjednice nabave i klupe da poslanici ne čitaju materijale sa koljena i ne pišu na koljenima. Hvala.
Hvala. Ja nisam vidio prijavljenih za diskusiju. Gospodin Divković. Ja bih vas molio da ovo privodimo kraju.
Ja ću vrlo kratko, zato što je prethodnik rekao dobar dio onoga što sam ja u osnovi mislio reći. Ja apsolutno uvažavam isto tako to da je Ministarsko viejće, obzirom na rukove pripremilo prijedlog za Madrid da je Predsjedništvo radilo na tome, da su usaglasili ili neusaglasili stajališta. Međutim mi sada govorimo o ovoj, trenutno govorimo o pripremi za narednu sjendicu o kojoj smo se u principu dogovorili da bude namjenski rekao bih, znači tematski posvećena Madridu. Sasvim je logično bez obzira na ta stajališta da se i poslanici, a i javnost preko ovog Doma upozna sa sadržajem tih stajališta prema Madridu. I obzirom da su na neki način odgovorni Vijeće ministara ovom domu i da ovaj dom zaista ne bi postao suvišan, mislim da je apsolutno neophodno da se izađe s tom platformom na narednoj sjednici. Hvala lijepo.
Hvala. Kad smo zaista na početku ovog nastavka obrazlagali, najavili smo da se tokom slijedeće sedmice treba da se održi sjednica, ja sam tada govorio još uvijek u svojstvu predsjedavajućeg u ranijem sazivu, i tada sam obrazložio a bi bilo potrebno da i sugestija novoizabranom Kolegiju ranije dogovoreno na sastanku predstavnika stranaka da se na narednoj sjednici, koja bi trebala biti sredinom iduće sedmice pored izbora radnih tijela i pored dovršenja ovog konstitutisanja Skupštine u smislu konstituisanja da se dovrše radna tijela razmatra i Madridska konferencija i pripremi za Madridsku konferenciju, i ja to tako razumijem. I zato nevidim razloga da se posebno stavlja zaključak, prijedlog zaključka da se priprema nešto što je najavljeno u najavi, ja to tako razumijem i ja ću u svojstvu predsjedavajućeg skupa sa Kolegijom i ostalim zamjenicima predsjedavajućeg učiniti sve da se na sjednici koja je naredne sedmice posebna tačka dnevnog reda bude da se ono što je, može se,što je spremljeno da se dostavi poslanicima, ono što bude dovršeno da se razmatra na sjednici i nevidim tolikih problema. Dakle, kad smo već priveli kraju diskusiju javio se prijedlog da se zaključi da će se staviti na dnevni red nešto što smo mi već u uvodu najavili da će se tako raditi. 55 Dakle, ja kao predsjedavjaući ono što sam najavio, ja ću to i uraditi. Molim vas da s ovim uz ovo obrazloženje proglasimo završenomovaj drugi dio Konstituirajuće sjednice. Sjednica je završila sa radom u 15,50 sati. Kraj!